ΕΚΕΙ ΟΠΟΥ ΜΑΣ ΠΕΡΙΜΕΝΕΙ ΤΟ ΙΣΤΟΡΙΚΟ ΜΟΝΑΣΤΗΡΙ ΤΟΥ ΑΠΟΣΤΟΛΟΥ ΑΝΔΡΕΑ\nΣτο ακρωτήρι της Καρπασίας\n"Ώς των Αποστόλων Πρωτόκλητος και του Κορυφαίου αυτάδελφος, τον Δεσπότην των όλων, Ανδρέα, ικέτευε, ειρήνην τη οικουμένη δωρήσασθαι, και ταις ψυχαίς ημών το μέγα έλεος." (Το Απολυτίκιον του Αποστόλου Ανδρέα, Ήχος δ')\nΓια την ίδρυση του φημισμένου Μοναστηριού του Αποστόλου Ανδρέα, που βρίσκεται στο ομώνυμο ακρωτήρι στην κατεχόμενη Καρπασία, ελάχιστα είναι γνωστά. Η παράδοση φέρει τον Απόστολο Ανδρέα να έχει περάσει από το μέρος εκείνο, τον 1ο αιώνα μ.Χ., όταν το καράβι με το οποίο ταξίδευε έμεινε αγκυροβολημένο για τρεις ημέρες σε παρακείμενο λιμανάκι λόγω νηνεμίας. Εκεί ο Απόστολος δημιούργησε μια πηγή στο βράχο από όπου άρχισε να αναβλύζει άφθονο νερό, "που τρέχει από τότε στον λάκκο της Παλαιάς Εκκλησίας και από εκεί βγαίνει σαν Αγίασμα από βρύση κοντά στη θάλασσα" (Ι. Τσικνοπούλλου "Ο Απόστολος Ανδρέας", 1967, σ. 21). Αυτό θεράπευσε και το τυφλό παιδί του καπετάνιου του καραβιού, ο οποίος, σύμφωνα με την παράδοση, έκτισε στην ίδια τοποθεσία ναό αφιερωμένο στον πρωτόκλητο μαθητή του Χριστού.\nΤο 1103 μ.Χ. υπάρχει μια πρώτη μαρτυρία για την ονομασία του λιμενίσκου που βρίσκεται κοντά στο μοναστήρι, από τον Αγγλοσάξονα προσκυνητή Seawolf, ο οποίος το αποκαλεί "λιμανάκι του Αποστόλου Ανδρέα". Η μαρτυρία θεωρείται σημαντική, αφού συνδέει το όνομα του Αποστόλου με το ακρωτήρι της Καρπασίας από τα βυζαντινά χρόνια, ένδειξη ότι η παράδοση για τον Απόστολο Ανδρέα υπήρχε από τότε.\nΜια άλλη σημαντική μαρτυρία με σαφή αναφορά, αυτή τη φορά, σε ύπαρξη μοναστηριού στην περιοχή, γίνεται το 1191 μ.Χ. από τον Άγγλο ιερωμένο Benedict of Peterborough, ο οποίος αναφέρει ότι ο τότε διοικητής της Κύπρου Ισαάκιος Κομνηνός (1185-1191) συνελήφθη από το Ριχάρδο το Λεοντόκαρδο σε πολύ καλά οχυρωμένο μοναστήρι, που ονομαζόταν "Ακρωτήριον του Αποστόλου Ανδρέα".\nΕπίσης, το ακρωτήρι αναφέρεται σε παλαιούς χάρτες της Κύπρου, ήδη από το 1465, ως ακρωτήρι του Αγίου Ανδρέα ("Capo de Sando Andrea"). Σε παλαιούς χάρτες σημειώνεται και η ύπαρξη εκκλησίας στη θέση του σημερινού μοναστηριού, με την ονομασία Άγιος Ανδρέας ("Sando Andrea").\nΠαρόμοιες αναφορές γίνονται και από πολλούς περιηγητές που επισκέφθηκαν την Κύπρο, τόσο κατά την περίοδο της λατινοκρατίας (1191-1571) όσο και κατά την περίοδο της τουρκοκρατίας (1571-1878). Ο Άγγλος περιηγητής Richard Pococke, που επισκέφθηκε το νησί το 1738, γράφει, "φθάσαμε στο ανατολικότερο σημείο του νησιού, που ονομαζόταν από τους παλαιούς Βοός Ουρά. Σήμερα ονομάζεται ακρωτήρι του Αποστόλου Ανδρέα εξαιτίας μοναστηριού σε βράχο στο όνομα του Αποστόλου Ανδρέα, στο οποίο κατοικούν 2-3 μοναχοί". (Ν. Γ. Κυριαζή "Τα Μοναστήρια εν Κύπρω", 1950, σ. 18)\nΗ ιστορία του μοναστηριού γίνεται ουσιαστικά γνωστή περίπου από το 1855 όταν ο παπά Ιωάννης Νικόλα Διάκου από το Ριζοκάρπασον άρχισε την οικοδόμηση του καινούργιου ναού, που εγκαινιάστηκε στις 15 Αυγούστου 1867 επί Αρχιεπισκόπου Σωφρονίου. Ο παπά Ιωάννης θεωρείται ο κτήτορας του σημερινού μοναστηριού.\nΟ παπά Ιωάννης Νικόλα Διάκου από θεωρείται ο ιδρυτής και πρώτος οικονόμος του σημερινού Μοναστηριού. Ο παπά Ιωάννης άρχισε την ανέγερση του νέου ναού το 1855, αφού κατάφερε να συγκεντρώσει οικονομική βοήθεια από τους πιστούς με εράνους στην Κύπρο και στο εξωτερικό, «φέρων μαζί του μια βαρύτιμη παλαιά Εικόνα του Αγίου». (Τσικνοπούλλου, σ. 25) Ο τότε Αρχιεπίσκοπος Μακάριος Α’ (1854-1865) είχε θέσει το όλο έργο της ανέγερσης του ναού κάτω από την πνευματική του καθοδήγηση.\nΑπό τα κτίσματα του πρώτου ναού δεν διασώζονται καθόλου ίχνη. Στη θέση τους ανεγέρθηκε αρκετά χρόνια αργότερα - κατά την περίοδο της Φραγκοκρατίας τον 15ο αιώνα - ναός, που υπάρχει μέχρι σήμερα, όχι όμως και τα κτήρια που το περιέβαλλαν.\n"Η Παλαιά Εκκλησία, με τον οικοδομικό της ρυθμό, με τα γραφικότατα σταυροθόλια της, χτισμένη μάλιστα επάνω στην πηγούλα που φανέρωσε ο ονομαστός Απόστολος, πιστοποιεί, μακριά από κάθε αμφιβολία, ότι είναι κτίσμα του δεκάτου πέμπτου αιώνος. Εύκολα εμείς συμπληρώνουμε την αλάνθαστη αυτή πιστοποίηση, χωρίς να μπορεί κανείς να μας διαψεύσει. Γύρω στα 1430, εποχή Φραγκοκρατίας, βρήκαμε οι κάτοικοι της περιοχής οικονομική άνεση τόση - ας μη πούμε ευρωστία - που μας επέτρεψε να μεγαλώσουμε και να κάνουμε ομορφότερο το Εκκλησάκι του αγαπητού μας Ψαρά Αποστόλου Ανδρέα και αναθέσαμε το μεγάλωμα αυτό το καλλιτεχνικό σε τεχνίτη καλό, που καλά ήξερε τα μυστικά της εκκλησιαστικής οικοδομίας." (Τσικνοπούλλου, σ. 22)\nΟ παλαιός αυτός ναός, που είναι γοτθικού ρυθμού, βρίσκεται τριάμισι μέτρα χαμηλότερα από το ιερό του καινούργιου (σημερινού) ναού και οι είσοδοι του είναι δυο πετρόκτιστες σκάλες. Το σχήμα του είναι τετράγωνο και η πύλη του, που βρίσκεται στη νότια πλευρά, είναι πετρόκτιστη και αψιδόσχημη.\nΓια τον καινούργιο ναό, και γενικότερα για το Μοναστήρι του Αποστόλου Ανδρέα, γράφει ο ιστορικός Σακελλαρίου: "Νοτιώτερον ολίγον των Κλείδων κείται παρά την ακτήν το Μοναστήριον του Αγίου Ανδρέου. Προ τριακονταετίας ενταύθα δεν υπήρχεν ή μικρός παλαιός Ναός του Αποστόλου Ανδρέου· έκτοτε όμως, χάρις εις την ενεργητικότητα και τιμιότητα του τότε διορισθέντος Ιερέως της μικράς Εκκλησίας, νύν δε Οικονόμου της Μονής, εκτίσθει μέγας και ωραίος Ναός και πολλά κάλλιστα πέριξ δωμάτια, και ούτως ενταύθα κατηρτίσθη, προϊόντος του χρόνου, μία των ωραιοτέρων εν τη Νήσω Μονών". (Τσικνοπούλλου, σ. 25)\nΣτον Απόστολο Αντρέα\nΤο Μοναστήρι του Αποστόλου Ανδρέα γιορτάζει κανονικά στις 30 Νοεμβρίου, όμως επειδή κατά την ημερομηνία αυτή ο καιρός είναι συνήθως χειμωνιάτικος και οι προσκυνητές ταλαιπωρούνταν σε μεγάλο βαθμό, και αφού σε παλαιότερες εποχές το προσκύνημα στο μοναστήρι απαιτούσε ταξίδι πολλών ημερών, καθιερώθηκε η 15η Αυγούστου - ημέρα που εγκαινιάστηκε ο νέος ναός το 1867 - ως ημέρα γιορτής για το μοναστήρι.\n"Εις την μονήν του Αποστόλου Ανδρέου δις του έτους γίνεται πολυπληθής πανήγυρις. Η πολυπληθέστερα πανήγυρις τελείται την 15ην Αυγούστου, ημέραν των εγκαινίων της μονής, ότε ο καιρός είναι ωραίος. Η ετέρα πανήγυρις τελείται την 30ην Νοεμβρίου, ημέραν εορτής του αγίου, ότε όμως διά τον βροχερόν καιρόν δεν δύναται να μεταβούν πολλοί προσκυνηταί". (Χ. Ταουσιάνη "Αι εκκλησίαι του Ριζοκαρπάσου", 1983, σ. 143)\nΌπως γράφει ο Γιάννης Σταυρινός Οικονομίδης στην 'Ιστορία του Αποστόλου Ανδρέα του Ριζοκαρπάσου', "ήταν θαυμαστό το θέαμα να βλέπεις πλήθος άμαξες συρόμενες από βόδια, μούλες, άλογα, σκεπασμένες με πολύχρωμες τέντες, καβαλάρηδες, πεζούς, να διασχίζουν τους χωματένιους δρόμους του Καρπασιού επί τρία μερόνυχτα για να φτάσουν στο μοναστήρι την 15η Αυγούστου με τα αφιερώματά τους: τις τεράστιες λαμπάδες, τα ζωντανά που άλλα τα πρόσφεραν ενώ άλλα τα έσφαζαν εκεί για να φάνε. Το μοναστήρι τους προσέφερε πλήρη φιλοξενία κι άφθονο κρασί. Στο πανηγύρι έρχονταν πολλοί δια θαλάσσης, ενώ η καμπάνα του Αγίου τους υποδεχόταν με συνεχές χαρούμενο χτύπημα". (Μ. Στυλιανού "Μια περιδιάβαση στα κατεχόμενα χωριά και τις πόλεις μας", 2001 σ. 346)\nΚατά τη φετινή γιορτή του Αγίου, στις 30 Νοεμβρίου 2004, η Διαχειριστική Επιτροπεία της Μονής μαζί με όλες τις οργανώσεις της κατεχόμενης Καρπασίας διοργανώνουν, για πρώτη φορά από το 1974, Παγκαρπασικό και Παγκύπριο προσκύνημα στον Απόστολο Ανδρέα, με επικεφαλής τον Επίσκοπο Κύκκου κ. Νικηφόρο.\nΗ Τίμια Κάρα\nΗ Τίμια Κάρα του Αποστόλου Ανδρέα μεταφέρθηκε στην Κύπρο από την Πάτρα, στις 7 Οκτωβρίου 1967, με την ευκαιρία της εκατονταετηρίδας της ομώνυμης εκκλησίας και εκτέθηκε για μια βδομάδα σε λαϊκό προσκύνημα. Την Κάρα, που συνόδευαν οι Μητροπολίτες Πατρών κ. Κωνσταντίνος, Νίκαιας κ. Γιώργος και Ύδρας κ. Ιερόθεος, παρέλαβε στο λιμάνι Αμμοχώστου ο τότε Πρόεδρος της Κυπριακής Δημοκρατίας Αρχιεπίσκοπος Μακάριος, μέσα σε ατμόσφαιρα θρησκευτικής κατάνυξης και υπό τους ψαλμούς της χορωδίας του Πανελλήνιου συλλόγου Ιεροψαλτών και τους ήχους της Φιλαρμονικής του Δήμου Αμμοχώστου.\n"Εις τον χώρον τούτον παρά την αρχαίαν Σαλαμίνα, όπου εγεννήθη και εμαρτύρησεν ο Απόστολος Βαρνάβας, καταγράφεται την στιγμήν αυτήν υπό της Ιστορίας μέγα γεγονός. Ο ιδρυτής της Εκκλησίας της Κύπρου υποδέχεται τον ιδρυτήν της Εκκλησίας του Βυζαντίου. Ο εις την Σαλαμίνα δια λιθοβολισμού μαρτυρήσας Απόστολος υπαντά τον εις Πάτρας δια σταυρού μαρτυρήσαντα Συναπόστολον. Ο εκ των Εβδομήκοντα Πρώτος, ο Απόστολος Βαρνάβας, υποδέχεται εις την ιδιαιτέραν Αυτού πατρίδα τον εκ των Δώδεκα Πρωτόκλητον, τον Απόστολον Ανδρέα". (Ανακοινωθέν Γ.Τ.Π. 7/10/1967)\nΜε την άφιξη της Κάρας στη Μονή στις 8 Οκτωβρίου 1967 τελέστηκε, ενώπιον πολλών χιλιάδων πιστών που κατέφθασαν εκεί από όλη την Κύπρο, Αρχιερατικό Συλλείτουργο, του οποίου προέστη ο Αρχιεπίσκοπος Μακάριος, συμπαραστατούμενος από τα υπόλοιπα μέλη της Ιεράς Συνόδου της Κύπρου και των Μητροπολιτών Πατρών, Νίκαιας και Ύδρας.\nΓια το πιο πάνω κείμενο χρησιμοποιήθηκαν οι ακόλουθες πηγές:\n-Ιστοσελίδα Γραφείου Τύπου και Πληροφοριών (www.moi.gov.cy/pio)\n- Καππαής Δ.Χ., "Τα Μοναστήρια της Κύπρου", Λευκωσία 1994\n- Κληρίδης Ν., "Μοναστήρια στην Κύπρο", Λευκωσία 1952\n- Κοκκινoφτας Κ., "Το Μοναστήρι του Αποστόλου Ανδρέα και η Ιερά Μονή Κύκκου", Κυκκώτικα Μελετήματα Α', Κέντρο Μελετών Ιεράς Μονής Κύκκου, Λευκωσία 1997\n- Κυριαζής Ν.Γ., "Τα Μοναστήρια εν Κύπρω", Τυπογραφείο Π. Χειμωνίδη, Λάρνακα, Δεκ. 1950\n- Παυλίδης Α., "Ανδρέα Αποστόλου μοναστήρι", Μεγάλη Κυπριακή Εγκυκλοπαίδεια τόμος Β', Φιλόκυπρος, Λευκωσία 1985\n- ΠΟΛΙΤΗΣ Εφημερίδα, "Χρονικό", 1 Δεκεμβρίου 2002\n- ΠΟΛΙΤΗΣ Εφημερίδα, "Χρονικό", 14 Φεβρουαρίου 1999\n- Στυλιανού Μ. Θ., "Κατεχόμενα - Μια περιδιάβαση στα κατεχόμενα χωριά και τις πόλεις μας", Λευκωσία 2001\n- Ταουσιάνης Χ.Ν., "Αι εκκλησίαι του Ριζοκαρπάσου", Λευκωσία 1983\n- Τσικνόπουλλος Ι.Π., "Ο Απόστολος Ανδρέας", τυπογραφείο "Αναγέννησις" της Ιεράς Αρχιεπισκοπής Κύπρου, Λευκωσία 1967\n- Μαρτυρία κ. Νίκου Φαλά, Προέδρου Συντονιστικής Επιτροπής Καρπασίας\n- Ανακοινωθέντα Γραφείου Τύπου και Πληροφοριών (7,8/10/1967).\nΠΟΛΙΤΗΣ:28/11/2004 Σελ.: 80\nΤο μαρτύριο του Αποστόλου Αντρέα\nΣαν ξημέρωσε η μέρα που θα σταυρώνανε τον Άγιο Αντρέα, οι Pωμαίοι στρατιώτες, αφού τον βασανίσανε, τον πήγανε στην ακροθαλασσιά, στον τόπο που είναι σήμερα χτισμένη η εκκλησιά του και που τότες ήτανε χτισμένος ο ναός της Δήμητρας. Γύρισε και κοίταξε ατάραχος το σταυρό και τον ευλόγησε, ευλόγησε και τον κόσμο, κι ύστερα τον σταυρώσανε, γέρον, παραπάνω από εβδομήντα χρονών. O σταυρός που μαρτύρησε ο άγιος Aνδρέας ήτανε καμωμένος από δυο ίσια σταυρωτά ξύλα σε σχέδιο X, και κατά την παράδοση ήτανε από ξύλο της ελιάς. Mαρτύρησε βασιλεύοντας στη Pώμη ο Nέρωνας. Kατά τον άγιο Eπιφάνιο, "ήτανε μεγαλόσωμος, λίγο σκυφτός, με γυριστή μύτη και με πυκνά φρύδια". Tο σκήνωμά του το έθαψε ο επίσκοπος Στρατοκλής με τη Mαξιμίλλα και κόσμος πολύς, αφού το αλείψανε μ' ακριβά αρώματα και το ενταφιάσανε σ' ένα μνήμα μαρμάρινο κοντά στη θάλασσα.\nO τάφος του βρίσκεται ως τα σήμερα μέσα στην εκκλησιά του, αλλά το άγιο λείψανο λείπει, γιατί 350 χρόνια ύστερα από το μαρτύριό του το ανακομίσανε στην Kωνσταντινούπολη και το καταθέσανε στην εκκλησιά των αγίων αποστόλων μαζί με των άλλων μαθητών του Xριστού. Στα 1204 πήγανε στην Πόλη οι Φράγκοι, κι αρπάξανε ό,τι ήβρανε. Ένας καρδινάλης Πέτρος, από την Kαπούα, πήρε το λείψανο του αγίου Aνδρέα και το πήγε στο Aμάλφι της Iταλίας, και κει χτίσανε εκκλησία σε μνήμη του αγίου και βάλανε μέσα με μεγάλη πομπή το λείψανό του κλεισμένο σε ασημένια θήκη, στις 8 Mαΐου 1208. Στην Πάτρα απόμεινε μοναχά η αγία κάρα που τη δώρισε στους Πατρινούς ο αυτοκράτορας Bασίλειος ο Mακεδών. Mα στα 1460 που κατεβήκανε οι Tούρκοι στον Mοριά, ο Θωμάς ο Παλαιολόγος, αδελφός του Kωνσταντίνου και τελευταίος άρχοντας της Πάτρας, πήρε την αγία κάρα και μπαρκάρησε από την Πύλο και πήγε στη Pώμη και την πρόσφερε στον πάπα Πίο το B΄. O σταυρός του βρίσκεται στη Mαρσίλια, στο μοναστήρι του αγίου Bίκτωρος.\nΣτην Πάτρα και στα περίχωρα υπήρχανε πολλές εκκλησίες του αγίου Aνδρέου, πλην τώρα δεν σώζεται καμμιά. H σημερινή εκκλησιά του είναι βασιλική κατά το σχέδιο που συνηθιζότανε στα Eφτάνησα, και χτίσθηκε στα 1845. Tο ταβάνι είναι ζωγραφισμένο από τον Δημήτριο Bυζάντιο που έγραψε τη Bαβυλωνία και που ήτανε αγιογράφος. M' όλο που η εκκλησία αυτή δεν είναι καμωμένη και ζωγραφισμένη κατά το βυζαντινό τρόπο, είναι ωστόσο κατανυχτική. Eνώ η μισοτελειωμένη εκκλησία που φαίνεται κοντά της είναι ένα έκτρωμα που πρέπει να το γκρεμίσουνε οι Πατρινοί. Ξέρω πως παιδεύουνται χρόνια τώρα χωρίς να μπορούνε να κατασταλάξουνε σε μια απόφαση για το σχέδιο μιας μεγάλης εκκλησιάς που θέλουνε να χτίσουνε. Eίδα το σχέδιο που σκάρωσε ένας Φραντσέζος, που είναι ίδια τούρτα. Mα υπάρχει πιο απλό πράγμα από τούτο; να αναθέσουνε σ' έναν καλόν αρχιτέκτονα, που να νογά από βυζαντινά, να κάνει μιαν εκκλησιά, αντιγράφοντας πιστά κάποια από τις πιο έμορφες βυζαντινές εκκλησιές, π.χ. τον όσιο Λουκά της Λειβαδιάς, το Bροντόχι του Mυστρά ή μια εκκλησιά από τη Θεσσαλονίκη ή από τ' Άγιον Όρος. H Πάτρα είναι το λιμάνι της Eλλάδας που κοιτάζει κατά το πέλαγο της Eυρώπης, κι όποιος έρχεται από κει, είναι ντροπή να πρωτοδεί μιαν εκκλησιά φράγκικη στο μέρος που μαρτύρησε ο άγιος Aνδρέας. Πρέπει να δει μια εκκλησιά ελληνική, βυζαντινή. Tι καθόσαστε και συζητάτε χρόνια τώρα, σαν να μην έχετε την πιο σπουδαία τέχνη στον τόπο σας;\nΠΟΛΙΤΗΣ: ΜΑΡΤΥΡΙΑ 30/11/2003\nΗ αμαξιτός προς μονήν Απ. Ανδρέου.\nΜια εκ των κεντρικότερων οδών και μάλλον πολυσυχνάστων, αίτινες κατασκευάσθησαν από τα πρώτα έτη της κατοχής, ήτο η από Λευκωσίας μέσω Κυθρέας, Λευκονοίκου, Τρικώμου εις Καρπασίαν άγουσα.\nΗ οδός αύτη, η μόνη αμαξιτός καθ' άπαν το βορειοανατολικόν τμήμα της Νήσου, συνεκέντρουν ζωηροτάτην κίνησιν, διότι πλείστοι κάτοικοι έσπευδον κατ' έτος εκ των λοιπών μερών να επισκευθώσι την Καρπασία, αφ' ου και έκαστος Κύπριος θεωρεί ιεράν υποχρέωσίν του να επισκευθή έστω και άπαξ την εις το άκρον της Καρπασίας ιεράν Μονήν Αποστόλου Ανδρέου, έτεροι δε δια να μεταφέρωσιν εμπορεύματα εις το απομακρισμένον εκείνον μέρος και τάναπαλιν.\nΔυστυχώς όμως χρησιμωτάτη αυτή οδός από της κατασκευής του σιδηρόδρομου εγκατελήφθη εις την τύχην της, ωσάν να συνέδεε τα χωριά εκείνα δια των οποίων διέρχεται ο σιδηρόδρομος. Αλλά τοιούτον τι δεν συμβαίνει. Διέρχεται η αμαξιτός αύτη τόσον μακράν του σιδηροδρόμου, ώστε ούτος είναι αδύνατον να αντικαταστήση ταύτην. Άλλως τε δεν θα υπήρχεν λόγος να προτιμάται η αμαξιτός του σιδηροδρόμου. Δια τούτο έχει καθήκον η Κυβέρνησις να διατάξη το Τμήμα των Δημοσίων Έργων όπως επισκευάση την οδόν ταύτην και μη αφήσει αυτήν να καταστρεαφή τελείως προς βλαβεράν και παντελή απομόνωσιν της Καρπασίας.\nΤο Θαυματουργό αγίασμα του Αποστόλου Ανδρέα.\nΟ Απόστολος Ανδρέας δίδαξε τον χριστιανισμό σε πολλές χώρες. Ήλθε και στην πατρίδα μας την Κύπρο.\nΑφού τελείωσε κι εδώ το έργο του, κάθισε σε ένα βράχο μέχρις ότου να φανεί καράβι. Και πράγματι δεν άργησε να φανεί. Μπήκε μέσα και παρακάλεσε τον καπετάνιο να τον πάρει μαζί του .\nΕντάξει ξένε. Αν θέλεις, μπορώ να σε πάρω στην Πάτρα. Εκεί πηγαίνω. Δε μου λες όμως, μήπως ξέρεις αν υπάρχει νερό εδώ κοντά; Μας έλειψε και δεν έχουμε ούτε σταγόνα.\nΜάλιστα, υπάρχει. Στο βράχο που είδατε να κάθομαι υπάρχει μπόλικο, τρεχούμενο νερό.\nΣε ευχαριστώ, ξένε λέει ο καπετάνιος και διέταξε τους ναύτες να βγουν έξω να γεμίσουν τα βαρέλια.\nΟι ναύτες έψαξαν παντού, μα νερό δεν βρήκαν. Γύρισαν με άδεια τα βαρέλια στο καράβι.\nΘύμωσε τότε ο καπετάνιος και φώναξε τον Απόστολο Ανδρέα.\n-Ξένε, όποιος και να είσαι, γιατί μας καθυστερείς; Αφού το νερό δεν υπάρχει, γιατί μας κοροϊδεύεις; Γι' αυτό σου το ψέμα θα σε ρίξουμε στη θάλασσα, να σε φάνε τα ψάρια.\n-Για στάσου καπετάνιε, του λέει ο Απόστολος Ανδρέας. Μπορεί οι ναύτες σου να μην είδαν το νερό. Ας πάμε μαζί να τους δείξω.\nΒγήκαν και πάλιν μαζί έξω. Αφού προχώρησαν λίγο, γονάτισε ο Άγιος, έκανε την προσευχή του στο Θεό, χτύπησε με το ραβδί του το βράχο και έτρεξε νερό.\n-Να το νερό, λέει στους ναύτες. Εδώ είναι.\nΔιψασμένοι όπως ήταν, ήπιαν μπόλικο νερό γέμισαν τα βαρέλια και γύρισαν στο καράβι.\nΔιψασμένος ο καπετάνιος ήπιε δροσερό νερό, νίφτηκε και κάθισε στο τιμόνι.\nΝίφτηκαν και όλοι όσοι ήταν στο καράβι. Νίφτηκε και το τυφλό παιδί του καπετάνιου.\nΎστερα από λίγη ώρα το τυφλό παιδί πηγαίνει κοντά στον πατέρα του και του λέει:\n-Πατέρα, τα πανιά του καραβιού μας έχουν μια τρύπα. Πρέπει να τα διορθώσουμε, γιατί ο αέρας θα τα σχίσει και θα κινδυνεύσουμε.\nΠαραξενεμένος ο καπετάνιος κοίταξε το παιδί του.\n-Παιδί μου, του είπε, πως ξέρεις ότι τα πανιά του καραβιού μας είναι σχισμένα;\n-Τα είδα, βλέπω πατέρα! Βλέπω! Βλέπω εσένα, βλέπω το καράβι μας, βλέπω τη θάλασσα, τον ουρανό! Βλέπω! Από την ώρα που νίφτηκα με το νερό που βρήκε για μας ο ξένος, έγινα καλά.\nΧαρούμενος ο καπετάνιος αγκάλιασε το γιο του, το φίλησε και έτρεξε πάνω. Φώναξε τον Ανδρέα μπροστά του, του φίλησε τα χέρια και με δάκρυα στα μάτια του είπε:\n-Ξένε, όποιος κι αν είσαι σ' ευχαριστώ με όλη μου την καρδιά. Ξέρεις πόσα χρήματα έχω ξοδέψει ως σήμερα γι' αυτό το παιδί; Κι όμως κανένας γιατρός πουθενά στον κόσμο δεν μπόρεσε να μου το γιατρέψει. Εσύ μου το γιάτρεψες. Ζήτησέ μου ό,τι θέλεις. Είμαι πλούσιος και μπορώ να το κάνω. Πες μου ποιος είσαι και τι θέλεις από μένα.\n-Είμαι ο Ανδρέας ο μαθητής του Χριστού. Με τη βοήθεια Εκείνου βρέθηκε το νερό που θεράπευσε το παιδί σου. Να πιστέψετε στη δύναμη του μόνου αληθινού Θεού. Τη δύναμη Εκείνου, που θεράπευσε το παιδί. Να βαπτιστείτε και να γίνετε Χριστιανοί.\nΤο αγίασμα εκείνο είναι εκεί, λίγα μέτρα μακριά απ' τη θάλασσα. Αναβλύζει μέσα απ' τα βράχια της ακρογιαλιάς, πίσω από το ιερό της εκκλησίας του μοναστηριού του Αποστόλου Ανδρέα. Τρέχει ασταμάτητα και πηγαίνει στη θάλασσα.\nΤρέχει και περιμένει να πάμε, να μας δροσίσει να μας θεραπεύσει και να μας ΛΥΤΡΩΣΕΙ από τον Τούρκο κατακτητή.\nΈφηβος Βουλευτής Καρπασίας 2004\nΗ πρώτη μαρτυρία, που υπάρχει για την ονομασία του\nλιμενίσκου, που βρίσκεται κοντά στο μοναστήρι, είναι από τον Αγγλοσάξονα προσκυνητή Seawolf, του 1103 μ.Χ., που το αποκαλεί "λιμανάκι του Αποστόλου Ανδρέα". Ο Seawoff δεν δίνει άλλες πληροφορίες και ούτε αναφέρει οτιδήποτε για την ύπαρξη μοναστηρίου στην περιοχή. Όμως, η αναφορά του αυτή είναι πολύ σημαντική, συνδέει το όνομα του Αποστόλου με το άκρο της Καρπασίας από τα βυζαντινά χρόνια, ένδειξη ότι η σχετική παράδοση για τον Απόστολο Ανδρέα ήταν διαδεδομένη από τότε. Μια άλλη σημαντική μαρτυρία με σαφή αναφορά, αυτή τη φορά, σε ύπαρξη μοναστηρίου στην περιοχή, γίνεται το 1191 από τον Άγγλο ιερωμένο Benedict of Peterborough (+1193), ο οποίος αναφέρει ότι ο τότε διοικητής της Κύπρου Ισαάκιος Κομνηνός (1185-1191) συνελήφθη από το Ριχάρδο το Λεοντόκαρδο σε πολύ καλά οχυρωμένο μοναστήρι, "πού ονομαζόταν Ακρωτήριον του Αποστόλου Ανδρέα". Φαίνεται ότι το όνομα του\nΑποστόλου επεκράτησε από τότε για το ακρωτήρι, αφού σημειώνεται σε παλαιούς χάρτες της Κύπρου με το όνομα "Capo de Sando Andrea". Από τα κτίσματα του πρώτου αυτού μοναστηρίου δεν διασώθηκαν καθόλου ίχνη. Στη θέση τους ανηγέρθη αρκετά χρόνια αργότερα - κατά τη διάρκεια του 15ου αιώνα - ναός που υπάρχει μέχρι τις μέρες μας, όχι όμως και τα κτίρια που τον περιέβαλλαν. Παρόμοια αναφορά στο όνομα του ακρωτηρίου γίνεται και από πολλούς περιηγητές, που επισκέφθηκαν την Κύπρο, τόσο κατά την περίοδο της λατινοκρατίας (1191-1571), όσο και κατά την περίοδο της τουρκοκρατίας (1571-1878). Ο Άγγλος περιηγητής Richard Pococke, που επισκέφθηκε Το μοναστήρι το 1738, αναφέρει πως ήταν τότε ακατοίκητο και πως ζούσαν σ' αυτό παλαιότερα δύο ή τρεις μοναχοί.\n(Κ. Κοκκινόφτα, "Το Μοναστήρι του Απ. Ανδρέα...", Κυκκώτικα Μελετήματα Α', Λευκωσία 1997, σσ. 205.)\nΠΟΛΙΤΗΣ:30/11/2004 Σελ.: 46\nΜέγα θαύμα του Απ. Ανδρέα\nΗ δυστυχής μητέρα, που δεν εγνώριζε πού ευρίσκετο ο υιός της και αν ήταν ζωντανός ή πεθαμένος, έκλαιε απαρηγόρητα ημέρα και νύκτα. Εγονάτιζε και παρακαλούσε θερμά το Θεό και όλους τους Αγίους δια να της φανερώσουν πού βρίσκεται ο υιός της, αν ζη ή απέθανε δια να υπάγη να τον εύρη. Μια νύχτα ενώ ήταν γονατισμένη και έκλαιγε απαρηγόρητα παρακαλώντας το Θεό και τους Αγίους, απεκοιμήθη με συντροφιά τον πόνο. Ενώ εκοιμάτο είδε στο όνειρο της τον πολυθαύμαστον Απόστολον Ανδρέαν, ο οποίος της είπε: "Γρηά, γιατί κλαίεις απαρηγόρητα;" Κι' αυτή του αποκρίνεται: - "Έχασα το γιο μου 20 χρόνια τώρα, εγύρισα πόλεις και χωριά πολλά, μα δεν άκουσα πουθενά αν ζη ή απέθανε".\nΚαι τότε ο Άγιος με τη χάρη του Θεού, της λέγει: "Ακουσε\nγρηά να σε καθοδηγήσω για να βρης το γιο σου. Να υπάγης την τάδε ημέρα του τάδε μηνός με ένα Αυστριακό καράβι, που πηγαίνει στην Κύπρο και εκεί θα βρης το γιο σου, ο οποίος ζη και είναι καλά. Να επιστρέψης με το ίδιο πλοίο. Να σημειώσης την ημερομηνία κατά την οποίαν θα υπάγης στο λιμένα της Μερσίνας και θα εύρης το πλοίο. Θα παρακαλέσης τον Καπετάνιο και θα του πης όλα τα συμβάντα".\nΠραγματικώς όταν κατέβη η γρηά στο λιμένα την ημέρα που της είπεν ο άγιος, ήταν το πλοίο έτοιμο για το ταξείδι του. Το καράβι ανεχώρησε για την Κύπρο. Κάποτε εφάνησαν τα παράλια της και στο βάθος πρόβαλλε η Εκκλησία του Αποστόλου Ανδρέου. Οι Κύπριοι επιβάται όταν την είδαν, έκαμαν το σταυρό τους λέγοντας: Να, η Εκκλησία του Αποστόλου Ανδρέου. ...Σε μια στιγμή την πλησιάζει και ένας δερβίσης (ο υιός της), που είχε την ίδια επιθυμία, δηλ. να ανταμωθή με τους γονείς του και να απαλλαγή από αυτή τη μισητή ζωή. Ο δερβίσης, λοιπόν, που ήταν μορφωμένος και φορούσε τούρκικο σαρίκι και μεγάλο γένι, λέγει της γρηάς: - Γιατί, κυρά μου, κλαίεις έτσι απαρηγόρητα; Τι έχεις; Η γρηά βλέποντας και ακούοντας έναν τούρκο, του λέγει: -Αφέντη, αφού τόσον επιμένεις και θέλεις να μάθης τους πόνους μου, άκουσε. Προ 20 ετών εχάθη ο υιός μου πηγαίνοντας σχολείο και από τότε δεν ηκούσθη τίποτε πού βρίσκεται. Μετά, όμως, από πολλάς δεήσεις που έκαμα εις τον Θεόν και τους αγίους, με ωραμάτισεν ο Απόστολος Ανδρέας να υπάγω στην Κύπρο όπου είναι η Εκκλησία του για να προσκυνήσω. Τότε, Θεού οικονομία και του Αγίου ενεργεία, ο δερβίσης εγύριζε κι αυτός να βρη τους γονείς του. Λέγει, λοιπόν, προς αυτήν: - Άκουσε γρηά, να σου ειπώ κάτι γι' αυτά που ζητάς vq μάθης. Πες μου, ο σύζυγος σου ζη ακόμη και πώς ονομάζεται; Η γρηά του λέγει: Έχει καιρόν που απέθανεν ο άνδρας μου και ωνομάζετο Δημήτριος. -Έχεις και άλλον υιόν; - Μάλιστα. - Πες μου, εσύ πώς ονομάζεσαι; - Μαρία, του λέγει εκείνη. - Και το όνομα του υιού σου, που εχάθηκε; - Παντελής, του λέγει η γρηά. Ο δερβίσης όταν άκουσε το όνομα του πατέρα του, της μητέρας του, του αδελφού του, το δικό του, συνεκινήθη πολύ, αλλά εβάσταξε ακόμη την τελευταίαν και σπουδαιοτέραν απόδειξιν, που είχε για τον εαυτό του, δηλαδή το σημάδι που είχεν εκ γενετής πάνω του, μια εληά κάτω από το μάγουλο. - Γρηά, θα σε ερωτήσω ακόμη κάτι. Ενθυμείσαι αν ο υιός σου είχε κανένα σημάδι πάνω του; Τότε η γρηά συγκινήθηκε γιατί κατάλαβε ότι κάτι ήξευρεν ο δερβίσης για το γιο της και του λέγει: - Μάλιστα, είχε μίαν εληά κάτω από το μάγουλο.\nΟ δερβίσης με τρεμάμενο χέρι σηκώνει το μεγάλο του γένι, το υψώνει και παρουσιάζεται η εληά, στο ίδιο σημείο που την είχεν ο υιός της ο Παντελής. Η γρηά βλέποντας την ελιποθύμησε, έπεσε κάτω. Αμέσως ο δερβίσης και οι άλλοι επιβάται έχυσαν νερό στη γρηά και την συνέφεραν. Τότε αναστέναξε βαθειά και φώναξε άγρια: - Αχ Θεέ μου και Απ. Ανδρέα, αυτός είναι ο χαμένος γιος μου που τον ζητώ 20 χρόνια... Τότε ενηγκαλίσθη τη γρηά μητέρα του και εφιλήθηκαν επί ένα λεπτόν, συνοδευόμενοι από δάκρυα χαράς και συγκινήσεως. Πόση χαρά δοκίμασαν, που εκφράστηκε σαν δοξολογία προς το Θεό και τον Άγιον. Μετά την βάπτισιν του Παντελή επήγαν και οι τρεις εις την εκκλησίαν του Απ. Ανδρέου, τον οποίον και προσεκύνησαν με δάκρυα χαράς, μετανοίας και συγκινήσεως. Όλη δε η Κύπρος εχάρη δια το θαύμα του Απ. Ανδρέου.\n(β. περιγραφή) Την περίοδο της ηγουμενίας του Οικονόμου Χριστόφορου Κυκκώτη συνέβηκε ένα θαυμαστό γεγονός, που συγκλόνισε τους κατοίκους της Κύπρου και αύξησε το σεβασμό και την αγάπη τους προς τον Απόστολο Ανδρέα και το μοναστήρι του. Συγκεκριμένα γύρω στο 1896, οι Τούρκοι είχαν απαγάγει στην πόλη Αλλαγιά της Μικράς Ασίας το μοναχογιό μιας φτωχής Ελληνίδας της Μαρίας. Παρά τις προσπάθειες της γυναίκας να επανεύρει το γιο της, τούτο δυστυχώς δεν κατέστη δυνατό. Ο μικρός Παντελής Χατζηγεώργη είχε οδηγηθεί από τους απαγωγείς του στις στρατιωτικές σχολές του κατακτητή και τα ισλαμικά τάγματα ώστε, μετά την αποφοίτησή του, να υπηρετήσει το Σουλτάνο και το Μωάμεθ. Έκτοτε η μητέρα του εναπόθεσε στο Θεό τις ελπίδες της για την ανεύρεσή του και με καθημερινές και συνεχείς προσευχές Τον ικέτευε να την ελεήσει. Αρκετά χρόνια αργότερα, το 1912, είδε στον ύπνο της κάποιον Ανδρέα, και της ανακοίνωσε ότι σύντομα θα συναντούσε το χαμένο γιο της. Η μάνα πεπεισμένη ότι ο επισκέπτης της δεν ήταν άλλος από το πρωτόκλητο μαθητή του Χριστού, αναχώρησε αμέσως με το αυστριακό ατμόπλοιο που εκτελούσε το δρομολόγιο Σμύρνης - Λάρνακας για προσκύνημα στο μοναστήρι του Αγίου, στην Κύπρο. Με το ίδιο καράβι ταξίδευαν επίσης πολλοί Κύπριοι - άνδρες και γυναίκες - οι οποίοι εργάζονταν στη Μερσίνα και στα Άδανα ως υπάλληλοι γερμανικής εταιρίας που κατασκεύαζε τα μεγάλα σιδηροδρομικά έργα της Ανατολής. Στο καράβι υπήρχε επίσης και μια μικρή ομάδα από δερβίσηδες, που επισκέπτονταν την Κύπρο για να διευθετήσουν διάφορες οικονομικές εκκρεμότητες των τεκέδων του νησιού.\n" ΠΟΛΙΤΗΣ" 14/2/1999\nΟ Παντελής με τη μητέρα του\nΚΤΥΠΗΣΑΝ ΧΘΕΣ ΟΙ ΚΑΜΠΑΝΕΣ ΣΤΟ ΚΑΤΕΧΟΜΕΝΟ ΜΟΝΑΣΤΗΡΙ ΤΟΥ ΑΠΟΣΤΟΛΟΥ ΑΝΔΡΕΑ\nΠροσκύνησαν στη χάρη του\nΤης Θείας Λειτουργίας ακολούθησε λιτάνευση της εικόνας του Αποστόλου Ανδρέα, ενώ μέχρι αργά χθες έφθαναν στο μοναστήρι αρκετοί Ελληνοκύπριοι προσκυνητές.\nΕκατοντάδες Ελληνοκύπριοι πιστοί, βρέθηκαν χθες στην Μονή του Αποστόλου Ανδρέα στην κατεχόμενη Καρπασία, με την ευκαιρία της εορτής του Πρωτόκλητου μαθητή του Χριστού. Με βάση τα στοιχεία που έδωσαν οι κατοχικές αρχές, 1300 Ελληνοκύπριοι, συμπεριλαμβανομένων των εγκλωβισμένων, των εκπαιδευτικών και των μαθητών του δημοτικού και του γυμνασίου Ριζοκαρπάσου, παρακολούθησαν τη λειτουργία στη Μονή του Αποστόλου Ανδρέα. Η Θεία Λειτουργία, προϊσταμένου του Επισκόπου Κύκκου Νικηφόρου, άρχισε νωρίς το πρωί, ενώ έψαλλε και η χορωδία της Ιεράς Μονής Κύκκου. Στο χώρο του μοναστηριού βρίσκονταν "αστυνομικοί" του ψευδοκράτους ντυμένοι με πολιτικά, ο "αρχηγός" της λεγόμενης αστυνομίας, ενώ έξω από το μοναστήρι συνέρευσαν Τουρκοκύπριοι μικροπωλητές. Της Θείας Λειτουργίας ακολούθησε λιτάνευση της εικόνας του Αποστόλου Ανδρέα, ενώ μέχρι αργά χθες έφθαναν στο μοναστήρι αρκετοί Ελληνοκύπριοι προσκυνητές.\nΣτο κήρυγμα που εκφώνησε στον πανηγυρίζοντα ναό του κατεχόμενου μοναστηριού, ο Επίσκοπος Κύκκου Νικηφόρος, απηύθυνε μήνυμα αγάπης και συμφιλίωσης προς τους Τουρκοκυπρίους, ενώ ανακοίνωσε ότι η Ιερά Μονή Κύκκου είναι πρόθυμη να συμβάλει οικονομικά στην αναστήλωση της Μονής, μόλις ολοκληρωθούν οι διαδικασίες και ληφθούν οι σχετικές αποφάσεις. "Μέσα από την άβυσσο της σιωπής εδώ και τριάντα χρόνια και κάτω από αυτούς τους θόλους, εγκλωβισμένοι, πρόσφυγες και μη απρόσβλητοι από την απαισιοδοξία βρισκόμαστε όλοι εδώ όπου στρέφονται όλοι οι πόθοι και οι παλμοί του κυπριακού λαού", ανέφερε και υπογράμμισε την ανάγκη για ενότητα.\nΟ Επίσκοπος Κύκκου σημείωσε ότι θα πρέπει να πολεμήσουμε την ασθένεια του διχασμού για να επαναφέρουμε την ελευθερία στον τόπο έτσι ώστε οι επόμενες γενιές να μπορέσουν να ζήσουν μέσα σε συνθήκες ενότητας. Διαμήνυσε μάλιστα στους Τουρκοκύπριους ότι τους αγαπούμε, τους σεβόμαστε και τους εκτιμούμε "και διακαώς επιθυμούμε την ειρηνική συνύπαρξη σε μια Κύπρο ομόσπονδη". "Προσευχόμαστε για να φωτίσει ο Απόστολος Ανδρέας τους ισχυρούς της γης για να αποκατασταθεί η δικαιοσύνη", κατέληξε.\nΠΟΛΙΤΗΣ:01/12/2004 Σελ.: 37\nΉχησε ξανά η καμπάνα της σκλαβωμένης Μονής\nΕκατοντάδες πιστοί έσπευσαν για προσκύνημα στον Απόστολο Αντρέα και την Καρπασία\nAπόστολε Αντρέα μου, κάμε τον ήλιο σου ολόφωτο, να φέξει ο κόσμος να χαρεί».\nΗ εκ βάθους καρδίας ευχή της ηλικιωμένης γιαγιάς, στο παλιό εκκλησάκι, κάτω από το μοναστήρι του Αποστόλου Ανδρέα, μακριά από τις κάμερες και τα μικρόφωνα, άξιζε ίσως δεκάδες άλλες ευχές και προσευχές που ανεπέμθησαν χθες στον Απόστολο Αντρέα.\nΑπό το πρωί, στις ελεύθερες περιοχές άρχισαν να συγκεντρώνονται πιστοί στα σημεία που είχαν καθοριστεί από προηγουμένως για να αναχωρήσουν τέσσερα λεωφορεία για προσκύνημα.\nΜερικοί από τους επιβαίνοντες, επισκέπτονταν για πρώτη φορά το μοναστήρι του Αποστόλου Ανδρέα. Κάποιοι συγκινήθηκαν, κάποιοι το βρήκαν κάπως φτωχικό λόγω της φθοράς που υπέστη. Το οδόφραγμα και οι διατυπώσεις και ύστερα ο δρόμος προς την Αμμόχωστο και ο κάμπος της Μεσαορίας και το πούσι που κάλυψε το χορτάρι και έπειτα εκατομμύρια χρυσά φλουριά, ανοικτά μέσα στη θάλασσα στο Μπογάζι.\nΗ λειτουργία είχε καθοριστεί για τις 8.30 π.μ. και αρκετοί έτρεχαν να προλάβουν. Μπήκαμε στον πειρασμό να σταματήσουμε πριν το μοναστήρι για να θαυμάσουμε μία από τις ωραιότερες, αν όχι την ωραιότερη κατά πολλούς παραλία του κόσμου. Ξανά στο αυτοκίνητο και άφιξη στο μοναστήρι στις 9π.μ.\nΩστόσο η λειτουργία δεν είχε αρχίσει. Ο Επίσκοπος Κύκκου Νικηφόρος καθυστέρησε και τελικά αφίχθη γύρω στις 10.30. Το χρονικό διάστημα που μεσολαβεί μέχρι την ώρα εκείνη, γεμίζει με συζητήσεις, με πιο άνετη παρατήρηση των ζημιών που υπέστη το μοναστήρι λόγω της διάβρωσης του χρόνου. Κάποιοι ισχυρίζονται ότι το μοναστήρι θα καταρρεύσει επειδή η διάβρωση προχώρησε σε αρκετά σημεία. Αργότερα, μετά τη θεία λειτουργία, ο Επίσκοπος θα δώσει διαβεβαιώσεις ότι η Μονή Κύκκου θα αναλάβει την αναπαλαίωσή του. Κάποιοι δράττονται της ευκαιρίας να προσκυνήσουν την εικόνα του Αποστόλου Ανδρέα αφού ο χρόνος το επιτρέπει.\nΟι ψάλτες της χορωδίας της Μονής Κύκκου βρίσκουν ευκαιρία να συζητήσουν και αυτοί μεταξύ τους ή να βρουν παλιούς γνωστούς.\n«Μα πού πήγε ο Επίσκοπος;», ρωτούν κάποιοι. Ήταν μαζί μας στο οδόφραγμα, λένε κάποιοι μοναχοί, οι οποίοι διαβεβαιώνουν ότι «σε λίγο θα βρίσκεται στο μοναστήρι».\nΗ άφιξη του Επισκόπου έγινε αντιληπτή από τον ήχο της καμπάνας η οποία μετά το 1974 δεν κτυπά και πολύ συχνά. Πότε θα είναι η επόμενη φορά;\nΟι Τούρκοι αστυνομικοί δεν αντιδρούν στο κτύπημά της. Μετά το πέρας της θείας λειτουργίας θα βρεθούν προ εκπλήξεως όταν ο Επίσκοπος Κύκκου θα ανέβει τα σκαλιά και θα περάσει από μπροστά τους για να διαπιστώσει ιδίοις όμμασι τη φθορά των κελιών στον όροφο. Λίγη ώρα αργότερα, ένας ένστολος Τούρκος αστυνομικός θα κινηθεί με γοργά βήματα για να φτάσει τον Επίσκοπο και τη συνοδεία του. Αξίζει να σημειωθεί ότι, τόσο εντός όσο και εκτός της εκκλησίας βρίσκονταν Τούρκοι αστυνομικοί με πολιτική περιβολή οι οποίοι παρακολουθούσαν διακριτικά.\nΚάποιοι από τους πιστούς οι οποίοι μετέβησαν στο μοναστήρι με τα ιδιωτικά τους οχήματα, αναχώρησαν ήδη, ενώ άλλοι φτάνουν και μάλιστα μερικοί από αυτούς με λαμπάδες σχεδόν ίσα με το μπόι τους. Ανάμεσα στα άτομα που μεταφέρθηκαν στο μοναστήρι για προσκύνημα, περιλαμβάνονται και παιδιά με κάποια προβλήματα υγείας.\nΈνα τραπέζι στο μέσο της εκκλησίας απεδείχθη μικρό για να χωρέσει τα πρόσφορα τα οποία οι εορτάζοντες μοιράζουν μετά το πέρας της λειτουργίας στους πιστούς, στους οποίους μοιράζονται επίσης κόλλυβα.\nΜερικά παιδάκια κουράζονται και ζητούν από τις μητέρες τους να τα κρατήσουν στα χέρια.\nΟ καντηλανάφτης δεν προλαβαίνει να αντικαθιστά τα κεριά που ανάβουν οι πιστοί. Μετά το πέρας της λειτουργίας, τα κεριά θα φορτωθούν σε αυτοκίνητο για να μεταφερθούν στις ελεύθερες περιοχές. Γέμισαν ήδη επτά σακούλες με κομμένα κεριά.\nΟι πιστοί αφήνουν χρήματα σε ένα δίσκο και το ερώτημα είναι πόσα από αυτά θα καταλήξουν στο παγκάρι της εκκλησίας ή θα βρεθούν σε άλλα χέρια. Μία κυρία γράφει τα ονόματα, ίσως όσων θα μνημονευθούν, και εισπράττει χρήματα από τους συγγενείς.\nΗ εκκλησία είναι σχεδόν γεμάτη, ενώ έξω από αυτήν υπάρχουν περίπου άλλοι 200-300 άνθρωποι οι οποίοι συζητούν μεταξύ τους ή ψωνίζουν από τους πάγκους, όπως συμβαίνει και στα πανηγύρια των ελεύθερων περιοχών.\nΣτο προαύλιο βρίσκονται και τα παιδιά του Δημοτικού Σχολείου Ριζοκαρπάσου, τα οποία αργότερα θα υποδεχθούν τον Επίσκοπο Κύκκου στον οποίο θα δώσουν από ένα μικρό μπουκέτο λουλούδια.\nΜία «πρωτότυπη» επιχείρηση, η οποία κτίστηκε με κεφάλαια της «Γιούνοπς» και τυγχάνει εκμετάλλευσης από Τούρκους, είναι και η επιχείρηση «τουαλέτα». Δύο συνεταίροι τοποθέτησαν σε ένα τραπέζι ένα κιβώτιο για να ρίχνουν οι πιστοί τα κέρματα και δίπλα τους έβαλαν ένα σακούλι με μερικά χαρτιά υγείας. Όποιος επιχειρεί να κατευθυνθεί προς τις τουαλέτες, του ζητάνε να καταβάλει διόδια είκοσι σεντ. Κάποιοι αρνούνται να πληρώσουν και οι επιχειρηματίες ξινίζουν τα μούτρα τους.\nΠαράλληλα, εμπορευόμενοι εξακολουθούν να μεταφέρουν με ημιφορτηγά, διάφορα προϊόντα τα οποία ξεφόρτωναν ενόψει των πληροφοριών ότι θα επισκέπτονταν το μοναστήρι εκατοντάδες άνθρωποι.\nΕξάλλου, κάτω από τα πρόχειρα υφασμάτινα σκέπαστρα, στήθηκαν τραπέζια και καρέκλες και πρόχειρα καφενεία για τους πιστούς.\nΕκεί, παλιοί γνώριμοι συναντώνται ξανά. Ακόμη και ο Επίσκοπος Κύκκου θυμήθηκε Τουρκοκύπριο ο οποίος τον προσήγγισε και τον χαιρέτησε. «Αγρόνισές με;», ρώτησε ο Τουρκοκύπριος. Ναι, κατάλαβα ποιος είσαι. Είσαι που τα Βρέτσια, απάντησε ο Επίσκοπος Κύκκου.\nΚάποιες γυναίκες κουράζονται και κάθονται στα σκαλιά που οδηγούν προς τα παλιά κελιά τρώγοντας πατατάκια. Κάποιοι από τους πιστούς κατεβαίνουν στο παλιό εκκλησάκι για να προσκυνήσουν τις λιγοστές εικόνες και ένα βρέφος περιμένει καρτερικά στην αγκαλιά της μητέρας του χωρίς να διαμαρτύρεται.\nΧαρά και κουράγιο για τους εγκλωβισμένους μαθητές\nΜε λουλούδια στο χέρι και την ευχή να ανατείλουν καλύτερες μέρες, υποδέχτηκαν τον Επίσκοπο Κύκκου οι εννιά μαθητές του Δημοτικού Σχολείου Ριζοκαρπάσου. Ο Επίσκοπος, κατά την αναχώρησή του από το μοναστήρι του Αποστόλου Ανδρέα, επισκέφθηκε το κατεχόμενο Γυμνάσιο και στη συνέχεια το Δημοτικό σχολείο του Ριζοκαρπάσου και συνομίλησε με τους μαθητές και του δασκάλους ζητώντας να ενημερωθεί από πρώτο χέρι τα προβλήματα που αντιμετωπίζουν.\nΟ Σεβασμιώτατος, μοίρασε συμβολικά δώρα στα παιδιά, μια εικόνα της Παναγίας και ένα σταυρουδάκι φυλαχτό. Μετά το τέλος της συνομιλίας του με το διευθυντή του Δημοτικού, ο Επίσκοπος Νικηφόρος, υποσχέθηκε ότι θα φροντίσει να εγκατασταθεί μικροφωνική συσκευή στο σχολείο, όπως είχε κάνει και ενωρίτερα στο Γυμνάσιο.\nΟι μικροί μαθητές, περίμεναν με ιδιαίτερη ανυπομονησία των Επίσκοπο, από νωρίς, κρατώντας λουλούδια που είχαν κόψει από τον κήπο του σχολείου τους.\nΜε την είσοδό του στην αυλή του σχολείου, μαθήτρια τον υποδέχτηκε στο «σχολείο που για τριάντα τόσα χρόνια παραμένει σταθερό στις αξίες που οι πρόγονοι μας παρέδωσαν», όπως ανέφερε χαρακτηριστικά. «Η επίσκεψή σας», συνέχισε, «μας δίνει χαρά, αλλά και κουράγιο για να συνεχίσουμε και να επιμένουμε στην παραμονή μας εδώ».\nΣτη συνέχεια του λόγου της η μικρή μαθήτρια, εξέφρασε την ευχή ότι θα είναι η τελευταία γενιά που ζει σε μια μοιρασμένη πατρίδα, σε πολέμους και στην εκμετάλλευση των αδυνάτων από τους δυνατούς και ότι ο Απόστολος Ανδρέας που είναι ο πολιούχος Άγιος της περιοχής θα βοηθήσει στη δικαίωση των αγώνων τους. «Τούτα τα λουλούδια που μαζέψαμε για σας» ανέφερε, «ας είναι σύμβολο ειρήνης και αγάπης μεταξύ των λαών, σύμβολο συμφιλίωσης και ελπίδας για ένα καλύτερο αύριο. Οι ευλογίες και η συμπαράστασή σας θα μας συνοδεύουν μέχρι την ημέρα που χωρίς σύνορα θα σας έχουμε ξανά κοντά μας».\nΟ Επίσκοπος δέχτηκε τα λουλούδια που του προσέφεραν και ευλόγησε ένα-ένα όλα τα παιδιά, λέγοντας τους πως τα λουλούδια που του προσέφεραν μυρίζουν πολύ ωραία επειδή είναι καρπασίτικα.\nΣτη συνέχεια, φωτογραφήθηκε μαζί με τα παιδιά και το εκπαιδευτικό προσωπικό του σχολείου μπροστά από το κτίριο, ενώ κάλεσε και τα μέλη της βυζαντινής χορωδίας που τον συνόδευαν να ψάλλουν για τα παιδιά. Με επικεφαλής τον ίδιο, έψαλαν για τα παιδιά, το απολυτίκιο των τριών Ιεραρχών και του Αποστόλου Ανδρέα.\nΚήρυγμα συμφιλίωσης από τον Επίσκοπο Νικηφόρο\nΜήνυμα συμφιλίωσης προς τους Τ/κ απηύθυνε ο Επίσκοπος Κύκκου Νικηφόρος στο κήρυγμα που εκφώνησε στον ναό του κατεχόμενου μοναστηριού του Αποστόλου Ανδρέα στην Καρπασία.\nΟ Επίσκοπος Κύκκου τόνισε την ανάγκη για ενότητα, λέγοντας πως δραματική επιταγή είναι να πολεμήσουμε την ασθένεια του διχασμού για να επαναφέρουμε την ελευθερία στον τόπο έτσι ώστε οι επόμενες γενιές να μπορέσουν να ζήσουν μέσα σε συνθήκες ενότητας. Απευθυνόμενος προς τους Τ/κ είπε ότι «τους αγαπούμε, τους σεβόμαστε τους αδελφούς Τ/κ και τους εκτιμούμε και διακαώς επιθυμούμε την ειρηνική συνύπαρξη σε μια Κύπρο ομόσπονδη»\n»Μέσα από την άβυσσο της σιωπής εδώ και τριάντα χρόνια και κάτω από αυτούς τους θόλους, εγκλωβισμένοι, πρόσφυγες και μη απρόσβλητοι από την απαισιοδοξία βρισκόμαστε όλοι εδώ όπου στρέφονται όλοι οι πόθοι και οι παλμοί του κυπριακού λαού», είπε ο Κύκκου Νικηφόρος.\nΟ Επίσκοπος αναφέρθηκε στην ανάγκη λήψης αποφάσεων για το μέλλον της Κύπρου πέρα από κομματικά συμφέροντα. Της Θείας Λειτουργίας ακολούθησε λιτάνευση της εικόνας του Αποστόλου Ανδρέα\nΠανηγύρι έξω από το μοναστήρι\nΠανηγύρι είχε στηθεί έξω από το μοναστήρι του Αποστόλου Ανδρέα. Από νωρίς αρκετοί Τ/κ είχαν στήσει την πραμάτεια τους μπροστά από την εκκλησία και περίμεναν τους Ε/κ προσκυνητές να ψωνίσουν. Εξαιτίας μάλιστα και του γεγονότος ότι ο Επίσκοπος Κύκκου που θα χοροστατούσε της λειτουργίας καθυστέρησε γύρω στις δύο ώρες να προσέλθει, οι προσκυνητές περιφέρονταν στο προαύλιο κοιτάζοντας τα πράγματα.\nΞηροί καρποί, σουτζούκος, διάφορα «πωρικά», παραδοσιακά μαχαίρια φτιαγμένα από κέρατο σε διάφορα μεγέθη, τραπεζομάντιλα, πετσετάκια και πολλά άλλα, είχαν απλωθεί για προσέλκυση πελατών.\nΣιγά - σιγά το παζάρι άρχισε. Ανάμεσα στην πελατεία και ο Επίσκοπος Νικηφόρος, ο οποίος μετά το τέλος της λειτουργίας, εξερχόμενος του ναού κατευθύνθηκε προς τους πάγκους και αφού πέρασε εξεταστικά μπροστά τους, αγόρασε καρύδια, ένα τραπεζομάντιλο και ένα πετσετάκι.\nΌλο και περισσότεροι ήταν αυτοί που πλησίαζαν τους πάγκους για να δουν και το παζάρεμα ξεκινούσε. «Τρεις λίρες» ζητούσε για το μαχαίρι του ο νεαρός Τ/κ, «αλλά για λόου σου δυο» συνέχιζε προσπαθώντας να καλοπιάσει τον πελάτη με ανατολίτικα τεχνάσματα. Ο πελάτης γύριζε να φύγει απαντώντας «τρεις λίρες να μου δώσεις και τα δύο» και τότε αυτός προκειμένου να μην τον χάσει, δεχόταν την πρόταση. Το ίδιο γινόταν για όλα τα προϊόντα. Οι προσκυνητές ψώνιζαν διάφορα πράγματα. Πιο μεγάλη ζήτηση εκτός από τα παραδοσιακά «πωρικά», είχαν τα τραπεζομάντιλα, τα πετσετάκια, ακόμα και τα μαχαίρια, παρ' όλο του ότι πολλοί εξέφραζαν φόβους ότι μπορεί να κατάσχονταν στο οδόφραγμα.\nΑπό την πλευρά τους οι Τ/κ πραματευτάδες είχαν στήσει μέχρι και λυόμενο καφενείο και αρκετοί ήταν αυτοί οι οποίοι κάθισαν εκεί για να πάρουν τον καφέ τους και να ξεκουραστούν, βρίσκοντας την ευκαιρία να κουβεντιάσουν κιόλας με γνωστούς τους που έτυχε να συναντήσουν στο χώρο. Από την εμπορευματοποίηση δεν ξέφυγε ούτε το αγίασμα του αποστόλου.\nΣτα σκαλιά που οδηγούσαν κάτω στο πίσω μέρος του Μοναστηριού, στο σημείο όπου αναδύεται το αγίασμα, ένα μελαμψό αγόρι γύρω στα 10, είχε μπροστά του σε σειρά, αρκετά παγούρια των δύο λίτρων γεμάτα με αγίασμα και τα πωλούσε προς μία λίρα το ένα. Η κίνηση ανταπόκρισης του χεριού του στην ερώτηση αν έχει πωλήσει αρκετά, έδειχνε ότι δεν ήταν ευχαριστημένο. Πολλοί είχαν φροντίσει να φέρουν μαζί τους άδεια δοχεία και τα γέμιζαν μόνοι τους, χαλώντας τη δουλειά. Όπως και να έχει όμως, σίγουρα πρέπει να έμειναν γενικώς ευχαριστημένοι. Τουλάχιστον αυτό έδειχναν αφού η χθεσινή πελατεία τούς έφερε γερό μεροκάματο.\nBAΣOΣ BAΣIΛEIOY - ΦPIΞOΣ ΔAΛITHΣ Φιλ 1/12/2004\nΣυρροή πιστών στο κατεχόμενο μοναστήρι του Αποστόλου Ανδρέα\nΓια δεύτερη χρονιά από τότε που «άνοιξαν» τα οδοφράγματα, οι Ελληνοκύπριοι είχαν χθες την ευκαιρία να επισκεφθούν, υπό όρους που θέτει το κατοχικό καθεστώς, την ιστορική Μονή του Αποστόλου Ανδρέα. Για να προσευχηθούν στη χάρη του Αγίου και να παρακαλέσουν το Θεό να φέρει την πολυπόθητη λευτεριά και στο νησί μας.\nΦέτος, σε σχέση με πέρσι, ήταν σαφώς μικρότερος ο αριθμός των Ελληνοκυπρίων που επέλεξαν να μεταβούν στα κατεχόμενα, για να προσκυνήσουν στη χάρη του εορτάζοντα Αποστόλου Ανδρέα, στη χερσόνησο της Καρπασίας. Σύμφωνα με στοιχεία του ψευδοκράτους, ο αριθμός αυτών που παρακολούθησαν τη Θεία Λειτουργία στο σκλαβωμένο μοναστήρι δεν ξεπερνούσε τα 1.300 άτομα. Ανάμεσά τους ήταν και οι εγκλωβισμένοι, καθώς επίσης και οι μαθητές του δημοτικού και του γυμνασίου Ριζοκαρπάσου.\nΜε βάση ανεπίσημα στοιχεία, χθες μετέβησαν στα κατεχόμενα για να παραστούν στη Θεία Λειτουργία στον Απόστολο Ανδρέα οι ακόλουθοι αριθμοί Ελληνοκυπρίων:\n- Από το οδόφραγμα Αγίου Δομετίου γύρω στα 450 άτομα\n- Από το οδόφραγμα Στροβιλιών, σύμφωνα με την Αστυνομία των Βάσεων, γύρω στα 50 αυτοκίνητα\n- Από το οδόφραγμα Περγάμου, σύμφωνα με την Αστυνομία των Βάσεων, δύο λεωφορεία με προσκυνητές και 20 αυτοκίνητα.\nΤης Θείας Λειτουργίας στην Ιερά Μονή Αποστόλου Ανδρέα χοροστάτησε ο Επίσκοπος Κύκκου Νικηφόρος συμπαραστατούμενος από τον ιερέα της Μονής Παπαζαχαρία και άλλους ιερείς. Κατά τη Λειτουργία έψαλλε η βυζαντινή χορωδία της Ιεράς Μονής Κύκκου. O Eπίσκοπος Κύκκου, στο κήρυγμά του, τόνισε ότι «στην Καρπασία στρέφονται όλοι οι\nπόθοι του κυπριακού Ελληνισμού και δραματική επιταγή είναι να φέρουμε την ελευθερία στον τόπο».\nΤη χθεσινή Λειτουργία -την 30ή από το 1974- στη σκλαβωμένη εορτάζουσα Mονή του Αποστόλου Ανδρέα, διοργάνωσαν η Διαχειριστική Επιτροπή της Μονής, καθώς επίσης σωματεία και οργανώσεις της περιοχής Καρπασίας.\nΕΚΘΕΜΑ ΜΗΝΑ ΝΟΕΜΒΡΙΟΥ-ΔΕΚΕΜΒΡΙΟΥ 2008\nΣτην οπίσθια όψη διακρίνεται παράσταση με κεντρικά στοιχεία τα όργανα του Θείου Πάθους: τη λόγχη που κέντησε τον Χριστό ο στρατιώτης, τον Σπόγγο με τον οποίο Του έδωσαν να πιει χολή και ξύδι και το μαστίγιο. Στο πάνω μέρος του σταυρού διακρίνονται τα αρχικά γράμματα (ΑΩΙΓ) που πιθανό να υποδηλούν την ημερομηνία της κατασκευής του σταυρού, δηλαδή το έτος 1813. Κάτω υπάρχει σχήμα κρανίου που μάς παραπέμπει στον Αδάμ, αριστερά σχήμα που πιθανό να αναγνωρίζεται ως οφθαλμός και ανθισμένο φυτό και δεξιά πτηνό, ίσως ο αλέκτωρ της ευαγγελικής διήγησης και μόνωτη κανάτα.\nΠερισσότερες πληροφορίες στο τηλ. 22 432578.\nΗ ιερή μορφή - σύμβολο της χριστιανικής πίστης\nΑΠΟΣΤΟΛΟΣ ΑΝΔΡΕΑΣ: Ο εκλεκτός άγιος που αγαπήθηκε απέραντα από τους Κύπριους\nTο μεγάλο ταξίδι για την ψυχή μας Από όπου κι αν ξεκινήσεις θα φτάσεις κοντά του. Είναι ένα μεγάλο ταξίδι, μια μακρά διαδρομή, που φανερώνει διάφορες εικόνες. Θα δεις τη θάλασσα σαν πας από Κερύνεια, θα διασχίσεις τον απέραντο κάμπο αν πιάσεις τη Μεσαορία. Ανηφοριές στον Πενταδάκτυλο, μικρά χωριά στο διάβα σου. Η ανατολή φαντάζει μακριά, εκεί στο άκρο του νησιού, έρχεται κοντά όσο πλησιάζεις την ψυχή σου. Θέλει πίστη για να φτάσεις, δυνατά συναισθήματα, που παιδεύονται παράλληλα με το σώμα σου. Και να 'σου ο Απόστολος, Θεός στη μύτη του βράχου, να σηματοδοτεί το πανηγύρι, να έχει ακούσει ήδη την προσευχή σου. Μορφή ανώτερη ο Απόστολος Ανδρέας προσωποποιεί τον εσωτερικό μας κόσμο. Τον αγνό. Θυμάσαι το ταξίδι;\nΧθες και σήμερα, έννοιες απόμακρες, δίνουν στον Απόστολο Ανδρέα μια διαχρονική αξία. Ο Απόστολος Ανδρέας θεωρείται από τις σημαντικότερες θρησκευτικές μορφές του τόπου μας. Είναι ο άγιος της Κύπρου, ο πολιούχος του Ριζοκαρπάσου κι ο προστάτης της Καρπασίας. Εκεί στη ρίζα της χερσονήσου το μοναστήρι του, λαμπρό και αρχέγονο, να αντιπροσωπεύει τη λατρευτική μας Ιστορία ως χριστιανοί. Να χαρακτηρίζει γενιές ανθρώπων -Ελλήνων και Τούρκων- που πορεύονταν από όλα τα μέρη του νησιού, για να τον συναντήσουν. Χρόνος να αγγίζει τους αιώνες, βαθαίνει την πορεία μας. Μεγάλη ήταν κι η πορεία του Αποστόλου Ανδρέα -του πρώτου που κάλεσε ο Χριστός- που τον έφερε στον τόπο τούτο για να κάνει το θαύμα του. Κάποτε, 2000 χρόνια πριν, ο Απόστολος Ανδρέας ταξίδευε στη θάλασσα της ανατολικής Μεσογείου. Ήθελε να φτάσει στην Αντιόχεια από τα Ιεροσόλυμα, με καράβι, να συνεχίσει το ιεραποστολικό του έργο για τη διάδοση του χριστιανισμού. Ήσυχα τα νερά, ησύχασε κι ο άνεμος, για να αδρανήσει τα πανιά κοντά στο βορειοανατολικό άκρο της Κύπρου. Το καράβι στάθμευσε στο μικρό λιμανάκι, μέχρι να περάσει η νηνεμία και να πλεύσει και πάλι. Οι μέρες περνούσαν, άπνοες, εκεί στον απομακρυσμένο ερημότοπο. Οι προμήθειες του νερού λιγόστεψαν. Νερό πουθενά, ούτε στην κοντινότερη παραλία, μεγάλωνε η ανησυχία του καπετάνιου. Πλησιάζει ο Απόστολος Ανδρέας έναν ξερό βράχο, γονατίζει και προσεύχεται. Σημαδεύει τον βράχο με έναν σταυρό. Κι αμέσως ανάβλυσε νερό, τρεχούμενο και δροσερό. Καπετάνιος και επιβάτες έτρεξαν να πιούν. Έπλυναν τα χέρια τους, έβρεξαν και τα πρόσωπά τους κι ανακουφίστηκαν. Νερό ήπιε και ο γιος του καπετάνιου, το τυφλό παιδί, που ένιψε τα μάτια του. «Φως, πατέρα, βλέπω. Βλέπω τη θάλασσα, βλέπω κι εσένα». Θαύμα, μεγαλύτερο από εκείνο του πηγαίου νερού, έδωσε στον καπετάνιο -και στους άλλους συνταξιδιώτες- την πίστη που δεν είχαν. Πίστεψαν στη θρησκεία που τους μιλούσε ο παράξενος ταξιδιώτης, εκείνη που αναφερόταν στην αγάπη και στο φωστήρα Χριστό. Η παράδοση θέλει αυτήν την ιστορία να συνέβη και τον καπετάνιο να χτίζει στο βράχο όπου ανάβλυσε το νερό ένα εκκλησάκι (το εκκλησάκι υπάρχει και σήμερα, όπως και η πηγή). Ήθελε να ανταποδώσει στον άγιο τη θεραπεία του παιδιού του. Είτε φαντασία είτε πραγματικότητα, η πίστη δεν παύει να δίνει απαντήσεις. Για το χτίσιμο της εκκλησίας υπάρχει και μια άλλη εκδοχή. Ήταν, λέγεται, την εποχή που ο τόπος ήταν σκεπασμένος με δάση πυκνά κι η γη ήταν εύφορη. Χωρικοί γεωργοί και κτηνοτρόφοι έχτισαν εκεί αγροτόσπιτα, αφού αναγκάζονταν να μένουν για κάμποσο καιρό μακριά από τα σπίτια τους. Η ανάγκη τους να εκκλησιάζονται τούς οδήγησε στην ανέγερση μιας εκκλησούλας, στα ερείπια ενός παλαιού θρησκευτικού κτιρίου. Την εκκλησία έχτισε ένας Ριζοκαρπασίτης, ο Χατζηνικόλας, το 1821. Η γοτθική μορφή της ωστόσο την κατατάσσει στον 15ο αιώνα, την εποχή της φραγκοκρατίας, όταν το Ριζοκάρπασο ήταν φέουδο. Προφανώς οι πιστοί ανοικοδόμησαν το παλιό εκκλησάκι -το πρώτο- προς τιμήν του αγαπημένου τους ψαρά. Ο καινούργιος ναός, το μοναστήρι, που δεσπόζει ψηλότερα του παλαιού, χτίστηκε πολύ αργότερα από τον παπά Ιωάννη Νικόλα Διάκου από το Ριζοκάρπασο. «Φέρων μαζί του μια βαρύτιμη παλαιά εικόνα του Αγίου», ο παπάς Ιωάννης διενήργησε έρανο στην Κύπρο και στο εξωτερικό, για τη συγκέντρωση χρημάτων. Η ανέγερση του μοναστηριού άρχισε το 1855 και εγκαινιάστηκε την ημέρα της Παναγίας, στις 15 Αυγούστου 1867. Οι ξενώνες του μοναστηριού είναι αποτέλεσμα μιας γενναιόδωρης δωρεάς. Από την ημέρα των εγκαινίων, η 15η Αυγούστου καθιερώθηκε ως η ημέρα γιορτής για το μοναστήρι, παρότι ο Απόστολος Ανδρέας γιορτάζει κανονικά στις 30 Νοεμβρίου. ΠΗΓΕΣ: Εικόνες της Κύπρου (1991), Α. Παπαγεωργίου - Ιστορία του Αποστόλου Αντρέα του Ριζοκαρπάσου (1967), Γιάννη Σταυρινού Οικονομίδη - Ο Απόστολος Ανδρέας (1970), Ιωάννη Τσικνόπουλου - Ο Απόστολος Ανδρέας: εικόνες και κειμήλια από την Κύπρο (2007) επ. Χαράλαμπου Γ. Χοτζάκογλου - Καρπασία, τριμηνιαίο περιοδικό (2002) - Ριζοκάρπασον Επιστροφή (www.rizokarpason.com). Αφηγήσεις: πάτερ Μιχάλης Ευθυμίου του ιερού ναού Μεταμορφώσεως του Σωτήρος, Νίκος Φαλάς, Αναστασία Χατζηευθυβούλου, Ειρηνούλα Καλογήρου. Το προσκύνημα του καλοκαιριού και το μεγάλο πανηγύρι Ωραίος καιρός για να κινήσουμε για το μοναστήρι! Είναι καλοκαίρι, το θέρος και το αλώνισμα έχουν τελειώσει και μέχρι τον Σεπτέμβρη, όπου θα αρχίσουν και πάλι οι δουλειές, έχουμε χρόνο. Ο Απόστολος Ανδρέας, που έπαιρνε μια προσκυνηματική μορφή κάθε 15 του Αυγούστου, συνδεόταν με τις γεωργικές εργασίες των ανθρώπων. Ο Νοέμβριος ήταν μήνας βροχερός, που δεν επέτρεπε το μεγάλο ταξίδι προς τη μονή του. Άλλωστε, οι άνθρωποι τον χειμώνα έχουν τις βιοποριστικές τους ασχολίες. Ο μήνας του καλοκαιριού παρείχε στο λαϊκό κόσμο λίγες μέρες ξεκούρασης και την ευκαιρία να προσκυνήσουν στον άγιο και να πάρουν το τάμα τους. Ξεκινούσαν τότε από παντού -Πάφο, Λεμεσό, Λάρνακα, Κερύνεια, Αμμόχωστο κι όλα τα χωριά- νομάδες ανθρώπων με τα βόδια τους, τις μούλες και τα άλογα. Πολύχρωμες τέντες σκέπαζαν τις άμαξες, που μέσα τους έκρυβαν φαγητά, κατσαρόλες, στρωσίδια, αλλά και τις τεράστιες λαμπάδες που θα άναβαν στη χάρη του. Ζωντανά αναμειγνύονταν με τους ταξιδευτές, που θα γίνονταν κατά τις τρεις μέρες παραμονής τους στη μονή, το γεύμα των κουρασμένων πιστών. Η διαδρομή προς το μοναστήρι έπαιρνε μέρες. Αναλόγως από πού ξεκινούσες. Λέγεται ότι από την Πάφο ήθελες μια εβδομάδα για να φτάσεις στο άλλο άκρο του νησιού. Μεγάλο το προσκύνημα σήμαινε πολλά για τους Κυπρίους, δυνάμωνε την πίστη τους όσο όδευαν στο δύσμορφο των δρόμων. Αλλά είχαν παρέα τη φύση μας, την αγνή εκείνη θεϊκή οντότητα, που ξεδίπλωνε τις ομορφιές της από όπου κι αν διάβαινες. Το ταξίδι ευχάριστο -όσο δύσκολο κι αν ήταν- ο βορράς φανέρωνε θάλασσες πελώριες. Βαθύ μπλε που έσμιγε με το πράσινο του Πενταδακτύλου στα δεξιά σου. Χρυσοκίτρινο από την άλλη πλευρά του βουνού, γέμιζε η πεδιάδα της Μεσαορίας από τα χρώματα των ταξιδευτών. Από τα βάθη του νησιού και της θάλασσας άλλες νομάδες ανθρώπων, που υπολόγιζαν τον χρόνο, ώστε να φτάσουν εγκαίρως στις 14 του Αυγούστου. Στις 14 άρχιζε το μεγάλο πανηγύρι, που τερματιζόταν στις 16. Οι πραματευτάδες, που πήγαιναν νωρίτερα, είχαν έτοιμους τους πάγκους με τα πωρικά τους. Σουσούκους και κιοφτέρκα από τους Μαραθεύτες. Καρύδια, σταφίδες και αμύγδαλα από άλλους εμπόρους γέμιζαν οι τέντες από χίλιων ειδών πράματα. Το πανηγύρι, που ήταν μια καλή ευκαιρία ανταλλαγής προϊόντων, έπαιρνε παλλαϊκό χαρακτήρα: συναντιούνταν άνθρωποι από όλο το νησί κι οι «κουμπαριές» αναβίωναν και πάλι. Τους κουρασμένους ταξιδιώτες υποδέχονταν οι Καρπασίτισσες με άφθονο κρασί και ζεστά ψωμιά που έψηναν στους φούρνους τους. Στις 15 του Αυγούστου γινόταν η λειτουργία. Κοσμοσυρροή στο μοναστήρι γέμιζε ουρές ανθρώπων, που προσκυνούσαν τη χάρη του αγίου. Η χρυσή εικόνα του Απόστολου Ανδρέα να κάθεται στο θρόνο, δέσποζε το στολισμένο προσκυνητάρι. Το τέμπλο του μοναστηριού ξυλόγλυπτο, επίχρυσο, καλής τέχνης. Τα τάματα προσφέρονταν στον Απόστολο με βαθιά πίστη, αντικατόπτριζαν τις προσπάθειες των ανθρώπων να τα μεταφέρουν στο ταξίδι τους. «Ό,τι έταζες του αγίου τό ήθελε και έπρεπε να του το πάρεις». Κάποτε, μια γυναίκα προσπαθούσε να ανεβεί τα σκαλιά του μοναστηριού, αλλά έπεφτε κάτω. «Κάτι του έταξε και δεν του το έδωσε», είπαν άλλες γυναίκες. Δεν ήταν τιμωρός ο Απόστολος Ανδρέας. Ήταν θαυματουργός. Το θαύμα ήθελε την ανταμοιβή του, που δεν ήταν άλλη από την καθαρότητα της ψυχής. Μετρώντας την αγνότητα των ανθρώπων μέσα από τη ζωή του Να μετράς τα αστέρια, ένα - ένα. Να η Πούλια, να και ο Αυγερινός, φώτιζαν το νυχτερινό ουρανό της Καρπασίας. Έξω από το μοναστήρι κόσμος πολύς, που δεν χωρούσε στους κατάμεστους ξενώνες, χαιρόταν έναν ύπνο ήρεμο στην αγκαλιά του Θεού. Και δίπλα η θάλασσα να χαϊδεύει απαλά τους βράχους της μονής, νανούριζε τους ανθρώπους μιας αγνής ψυχής. Ήταν αλλιώτικες οι εποχές εκείνες, χαρακτήριζαν την απλότητα του λαού μας, που πίστευε βαθιά και έντονα. Στον Απόστολο Ανδρέα πίστευαν και οι Τούρκοι της Κύπρου, που τον σέβονταν, παίρνοντας κι αυτοί τα τάματά τους. Για εκείνους ο Απόστολος Ανδρέας ήταν ο Αντρικκάς. Το μοναστήρι, όπως και οι Καρπασίτες, έζησαν μια μεγάλη ιστορία. Βίωσαν ό,τι πέρασε ο τόπος τούτος. Στα δύσκολα χρόνια του αγώνα μας για την ελευθερία, μανάδες προσεύχονταν και έταζαν για την προστασία των παιδιών τους. Λέγεται ότι αγωνιστές γλύτωσαν την αγχόνη, κατόπιν μητρικών παρακλήσεων. Όταν έγινε η εισβολή, το 'ξεραν ότι κινδύνευε το μοναστήρι. Ημέρα Πέμπτη, στις μία το πρωί που ξημέρωνε την 15η Αυγούστου του 1974, δόθηκε η τελευταία λειτουργία στη μονή του. Έξι χιλιάδες κόσμος προσευχήθηκαν για να σωθεί ο τόπος και οι ζωές τους από τους Τούρκους εισβολείς. Τα ιερά σκεύη της μονής φυλάχθηκαν σε ασφαλές μέρος και η χρυσή εικόνα του αγίου μεταφέρθηκε μετά τη λειτουργία στο σπίτι του γραμματέα της Μονής, Νίκου Πτωχόπουλου. Χρόνια μετά, το 1991, την εικόνα την πήραν οι Τούρκοι. Ο Απόστολος Ανδρέας έχει πολλά να πει για τους ανθρώπους μας. Ήταν ψαράς, ένας απλοϊκός άνθρωπος. Σαν κι εκείνους, που πάλευαν μερόνυχτα στη θάλασσα και στη γη για να επιβιώσουν. Αγαπητή μορφή ο Απόστολος, συμβολίζει τις μεγάλες προσπάθειες «αλίευσης» της ζωής. Ήταν φτωχός, από τη Βηθσαϊδά, που ψάρευε στα νερά της Γαλιλαίας μαζί με τον αδελφό του Πέτρο. Κλήθηκε πρώτος από τον Χριστό να ακολουθήσει το δρόμο του, να γίνει ψαράς ανθρώπων και να διαδώσει τον χριστιανισμό. Ο Απόστολος Ανδρέας επιφορτισμένος με τη μεγάλη αυτή ευθύνη, περπάτησε, ταξίδεψε θάλασσες και έσπειρε σποράκια της θρησκείας μας, που έδωσαν καρπούς. Μαρτύρησε το 67 μ.Χ. στον σταυρό σε σχήμα Χ στην Πάτρα -αφού πρώτα έκανε άπειρα θαύματα- σε ηλικία 75 χρόνων. Την 30ή του μήνα Νοεμβρίου παρέδωσε την ψυχή του στο Θεό και έκτοτε ο Απόστολος κοιτά από ψηλά και μέσα από τους αναρίθμητους ναούς που φέρουν το όνομά του, εμάς. Που τον πλησιάζουμε για να του ζητήσουμε χάρη σωτηρίας. ΛΕΖΑΝΤΕΣ 1. Αριστερά, ο Απόστολος Ανδρέας, όπως εμφανίζεται στην «κυπριακή» του μορφή σε διάφορες εκκλησίες του τόπου. Από το βιβλίο: «Εικόνες της Κύπρου». Δεξιά, η χρυσή εικόνα του Αποστόλου Ανδρέα, η παλαιά προσκυνηματική, που βρισκόταν στο ομώνυμο μοναστήρι του στο Ριζοκάρπασο. Σ' αυτήν εικονίζονται σκηνές από τη ζωή του. Από το βιβλίο: «Ο Απόστολος Ανδρέας: εικόνες και κειμήλια από την Κύπρο». 2. Το μοναστήρι του Αποστόλου Ανδρέα στο Ριζοκάρπασο, όταν κατακλυζόταν από κόσμο την εποχή της ελεύθερης νήσου. Η ελληνική σημαία κυματίζει περήφανα στη μονή. Φωτογραφία από το βιβλίο «Ο Απόστολος Ανδρέας: εικόνες και κειμήλια από την Κύπρο». 3. Αριστερά, καρφίτσα μαντηλιού επίχρυση προσφέρθηκε στον άγιο, κατά τον 19ο αιώνα, ως τάμα. Από το βιβλίο: «Ο Απόστολος Ανδρέας: εικόνες και κειμήλια από την Κύπρο». Πάνω, τάμα στον Απόστολο Ανδρέα, στη μονή του, κατά τον 19ο αιώνα. Είναι μια ασημένια «αμπούστα» - θήκη, με πλούσια «τριφουρένη» διακόσμηση. Από το βιβλίο: «Ο Απόστολος Ανδρέας: εικόνες και κειμήλια από την Κύπρο». 4. Διπλή βάφτιση στη μονή του Αποστόλου Ανδρέα, τον Οκτώβριο του 1973. Οι αδελφές Ευαγγελία Σιακαλλή και Ειρήνη Χαραλάμπους βάφτισαν τα παιδιά τους Γιώργο και Ανδρέα, τα οποία κρατούν με καμάρι. Σκυλλουριώτες σε μεγάλες χαρές (διακρίνονται από αριστερά): Αθανασία Καναρινιού, Έλλη, Ανδρούλα Ευθυβούλου, πίσω από τις μαμάδες ο Βαρνάβας Χαραλάμπους, Χριστόφορος Ευθυβούλου, Φουλής Καναρίνης, Ευθύβουλος Ευθυβούλου, Κόκος «ο λάστιχος» και Κώστας.\nΑπόστολος Ανδρέας σε εικόνες\nΈρημο το μοναστήρι του Αποστόλου Ανδρέα χωρίς τον σταυρό του. Τον απέκοψαν οι τούρκοι κατακτητές\nΙδού πως κατάντησαν οι "ειδικοί" την πλατεία του Αγίου μας. Τη όργωσαν κυριολεκτικά\nΗ φωτογραφία αυτή λήφθηκε προτού γίνουν οι καταστροφικές εργασίες από την UNOPS που χάριν του ονόματος "τοπιοτέχνηση" κατάστρεψαν την όμορφη πλατεία σε χώρο άχρηστο και γεμάτο αγριόχορτα.\nΗ πλατεία προς τη νοτιοδυτική πλευρά. Στο βάθος ο δρόμος (το δεύτερο καντζιέλλι. Αριστερά το κέντρο του Απ. Ανδρέα. Δεξιά η χαβούζα όπου οι επισκέπτες έπιναν νερό για να ξαποστάσουν. Αριστερά από τη χαβούζα στο βάθος φαίνονται μέρος των κοιτώνων όπου κατέλυαν οι προσκυνητές. Στο βάθος κέντρο τα κρεοπωλεία (κάθε Σαββατοκύριακο ερχόταν κρεοπώλες από το Ριζοκάρπασο και πουλούσανε κρέας στους επισκέπτες.(Μέσσιος, Όττομος, Κάμηλος, Ττούλος, Στελιούρι, Όμπασιης και άλλοι.\nΗ Χαρακτηριστική σε όλους του Ριζοκαρπασίτες φιγούρα Τάκης του Ττοφουρκού, που από το 1974 υπηρετεί την χάρη του ενώ κάποιο άλλοι, εμείς δηλαδή τον εγκαταλείψαμε έρμαιο στα βρώμικα χέρια των κατακτητών\nΌταν κάποτε δεν το'σκιαζε η φοβέρα και δεν το πλάκωνε η σκλαβιά.


Δυο ανοιχτές επιστολές για την ΑΟΖ ~ Αnalysts for Change\nΔυο ανοιχτές επιστολές για την ΑΟΖ\nΤο Δίκαιο της Θάλασσας (UNCLOS) προβλέπει ότι η οριοθέτηση της ΑΟΖ συμπίπτει με αυτή της υφαλοκρηπίδας. Η Ελλάδα πρέπει να κάνει 6 οριοθετήσεις ΑΟΖ διότι έχει σύνορα με 6 παράκτια κράτη.\nΗ Ελλάδα του Κωνσταντίνου Καραμανλή οριοθέτησε την υφαλοκρηπίδα με αυτή της Ιταλίας το 1978. Έχουν περάσει από τότε 41 χρόνια και έπρεπε να ζητήσετε από τον Ιταλό ομόλογό σας να οριοθετήσετε τώρα την ΑΟΖ των δύο κρατών. Είστε νέος στην θέση σας αλλά δεν βρέθηκε ούτε ένας διπλωμάτης να σας ενημερώσει;\nΘα ήταν μια τεράστια διπλωματική επιτυχία για εσάς προσωπικά και για την νέα ελληνική κυβέρνηση, που συνεχώς δοκιμάζεται από τον Ερντογάν, μια και ο Σουλτάνος πιστεύει ότι θα παγιδεύσει τον νεαρό αλλά άπειρο πρωθυπουργό όπως έκανε με τον Σημίτη το 1996.\nΤο μεγαλύτερο πρόβλημα της νέας σας κυβέρνησης δεν είναι η ΔΕΗ, οι κάποιες τεράστιες συντάξεις, και οι 120 δόσεις. Το κρισιμότερο πρόβλημά σας είναι η Τουρκία. Σήμερα στα κεντρικά δελτία ειδήσεων αγνόησαν την κρίση με την Τουρκία και την Κύπρο αλλά ασχολήθηκαν με τα μπάνια του λαού.\nΚοιτάξτε πως ασχολούνται και τιμούν οι Βιετναμέζοι την UNCLOS, την ώρα που έχουν χάσει την μισή ΑΟΖ τους από τους Κινέζους.\nΕίμαι σίγουρος ότι το μισό σας υπουργικό συμβούλιο δεν γνωρίζει τι είναι η UNCLOS. Μη καθυστερήσετε άλλο και ασχοληθείτε με την UNCLOS. Οι Τούρκοι παραμονεύουν και θα βρεθείτε ξαφνικά προ εκπλήξεων.


12ο Πανελλήνιο Συνέδριο Λαπαροενδοσκοπικής Χειρουργικής, 29/9-1/10 2017, Αθήνα\nΜε μεγάλη μου χαρά σας προσκαλώ στο 12ο Πανελλήνιο Συνέδριο Λαπαροενδοσκοπικής Χειρουργικής της Ελληνικής Εταιρείας Ενδοσκοπικής Χειρουργικής & Άλλων Επεμβατικών Τεχνικών (ΕΕΕΧ), που οργανώνεται στις 29 Σεπτεμβρίου - 1 Οκτωβρίου στην Αθήνα.\nΠαρά το συνεχιζόμενο αρνητικό οικονομικό κλίμα, η ανάγκη για επένδυση στην νέα τεχνολογία είναι περισσότερο επιτακτική από ποτέ. Ταυτόχρονα, η επιμονή στην προχωρημένη εκπαίδευση των χειρουργών μας και των νέων γιατρών, είναι η μόνη πια αντίσταση στο άνευ προηγουμένου φαινόμενο της μαζικής φυγής ιατρικού δυναμικού από την χώρα μας.\nΤο 12ο Συνέδριο θα κινηθεί περισσότερο στην σε βάθος ανάλυση θεμάτων με ειδικό χειρουργικό ενδιαφέρον που παρουσιάζουν ραγδαία ανάπτυξη των ελάχιστα επεμβατικών χειρουργικών τεχνικών. Παράλληλα, θα δοθεί ιδιαίτερη σημασία στις νέες τεχνολογίες και προσεγγίσεις.\nΗ δόμηση του συνεδρίου με την κατάλληλη μίξη ξένων προσκεκλημένων, αντιπαραθέσεων καθώς και σχολιαζόμενων ζωντανών - και μη - προβολών, στοχεύει στην απόλυτη διαδραστικότητα και εκπαιδευτικότητα.\nΗ παρουσία όλων σας, δίνει την ευκαιρία για γόνιμη ανταλλαγή απόψεων και μας δίνει κουράγιο να συνεχίζουμε τις προσπάθειές μας.\nΔημήτριος Κ. Θεοδώρου\nΗμέρες Συνεδρίου: 29 Σεπτεμβρίου - 1 Οκτωβρίου 2017\nΠροθεσμία Υποβολής Επιστημονικών Εργασιών: 14 Αυγούστου 2017\nΠροθεσμία προεγγραφών (early registration): 26 Μαΐου 2017\n© 12ο Πανελλήνιο Συνέδριο Λαπαροενδοσκοπικής Χειρουργικής, 29/9-1/10 2017, Αθήνα


You are here: Home › Blog › Organic Guitars\nO Duncan Wales της Organic Guitars συνδυάζει σύγχρονες τεχνικές οργανοποιείας με διαχρονικά υλικά και ξύλα, για να δημιουργήσει ηλεκτρικά όργανα με μοναδική ακουστική ποιότητα.\nΟι παλιές αξίες της οργανοποιείας και η καινοτομία είναι το σήμα κατατεθέν της Organic Guitars. Έχει δημιουργήσει πολλά signature μοντέλα, στην εταιρία του στην Αγγλία. Εκπαιδευμένος στο «The Totnes School of Guitar Making”, ο Duncan συνδυάζει το ανεπτυγμένο τεχνικό υπόβαθρο του με τις παραδοσιακές δεξιότητες του οργανοποιού.\nΤο σώμα της κιθάρας θυμίζει γλυπτό και δεν έχει επίπεδες επιφάνειες. Οι απαλές καμπύλες του σώματος και τα περιγράμματα έχουν σχεδιαστεί σε πλήρη αρμονία με ανθρώπινη μορφή, το σχήμα και η θέση του κέντρου βάρους είναι στην καλύτερη δυνατή κατάσταση για την εξισορρόπηση του οργάνου, κάνοντας την κιθάρα λειτουργική και εύκολη στο παίξιμο. Έτσι δημιουργεί ένα τέλειο πάντρεμα κατανομής βάρους και αξεπέραστη αισθητική ομορφιά.\nΤο “Organic Standard” είναι το σημείο εκκίνησης για τη κατασκευή όλως των μοντέλων. Αυτή η κιθάρα, κάθε άλλο παρά τυπική, χαρακτηρίζει ωστόσο την ίδια ασυμβίβαστη προσοχή στη λεπτομέρεια και δεξιοτεχνία που μπορούμε να δούμε σε όλες τις Organic κιθάρες.\nΚάθε custom κιθάρα, έχει αρχικά σχεδιαστεί με τη χρήση εξαιρετικά προηγμένου λογισμικού (και με τη χρήση CNC) για να δημιουργηθεί ένα εικονικό μοντέλο. Έτσι οι μετρήσεις μπορούν στη συνέχεια να ρυθμιστούν με απόλυτη λεπτομέρεια. Το λογισμικό μπορεί ακόμα να προβλέψει ποιες περιοχές του σώματος και του λαιμού θα τεθούν υπό υψηλότερα επίπεδα έντασης. Περισσότερες πληροφορίες.


Τρίτη, 30 Ιουνίου 2015 15:29\nΣύμφωνα με τον Jacques Rancière, «οι σύγχρονες εκθέσεις και εγκαταστάσεις αποδίδουν στο ζεύγος εκθέτω/εγκαθιστώ πολλούς ρόλους ταυτόχρονα. "Παίζουν" στο ρευστό όριο μεταξύ κριτικής πρόκλησης και αναποφασιστικότητας σχετικά με το νόημά του, μεταξύ της φόρμας ενός εκτιθέμενου έργου και της φόρμας του καθορισμένου χώρου αλληλεπίδρασης»*.\nΟ Νίκος Ναυρίδης κατορθώνει να ενεργοποιήσει αυτό το ζεύγος, εκθέτω/εγκαθιστώ, με έναν δραστικό τρόπο. Η δουλειά του Ναυρίδη είναι δύσκολο να περιγραφεί στο πλαίσιο ενός επιμελητικού κειμένου, εξαιτίας του τεράστιου όγκου της παραγωγικότητάς του. Εκπροσωπεί την avant-garde ελληνική σκηνή , παρουσιάζοντάς την στο τοπικό κοινό, με μια διεθνή σταδιοδρομία και συμμετοχές σε διεθνώς αναγνωρισμένα ιδρύματα.\nΟ Νίκος Ναυρίδης έχει τη μοναδική ικανότητα να παράγει έργα που ανακαλούν συναισθήματα και κινητοποιούν τους θεατές να βιώσουν την τέχνη. Από μεγάλης κλίμακας εγκαταστάσεις σε αντικείμενα, επιγραφές νέον και κειμενικά έργα, ο καλλιτέχνης δημιουργεί ένα είδος mise-en-scène, όπως κάνει ο σκηνοθέτης σε ένα κινηματογραφικό έργο . Η λέξη κινηματογραφικό θα μπορούσε να χρησιμοποιηθεί για να περιγράψει το ίδιο το έργο και επίσης τη δεδομένη κατάσταση που ο καλλιτέχνης επιλέγει να παρουσιάσει στο κοινό. Αυτό το χαρακτηριστικό στοιχείο συσχετίζει τον καλλιτέχνη με τον κινηματογράφο, τα θεατρικά έργα και την ποίηση. Επηρεασμένος από ποιητές και συγγραφείς, ο Νίκος Ναυρίδης μορφοποιεί το προσωπικό του σύστημα πεποιθήσεων και επεκτείνει τις ανησυχίες του πέρα από την τέχνη, στο πεδίο της φιλοσοφίας, των κοινωνικών ζητημάτων και των υπαρξιακών διλημμάτων.\nΤο δίπολο του εφήμερου και του μη εφήμερου προσεγγίζεται με μια σειρά έργων (για να αναφέρουμε τα πιο πρόσφατα): ένα σύνολο βιβλίων-γλυπτών φτιαγμένα από αλεύρι και νερό, ένα επικολλημένο κείμενο στον τοίχο που περιστρέφει τον θεατή μέσα στον χώρο της γκαλερί , μια μεγάλη εγκατάσταση εξωτερικού χώρου, όπου χρησιμοποίησε χιλιάδες στάχυα, και μνημειακές επιγραφές νέον για να σηματοδοτήσει ένα πέρασμα στο χρόνο. Επιπλέον, τα πρότζεκτ του με κοινωνικό προσανατολισμό δημιουργούν μια αίσθηση συμμετοχής. Ιδίως στις μεγάλης κλίμακας εγκαταστάσεις του, ο επισκέπτης αισθάνεται μια πρόκληση, χωρίς να μπορεί να αποφασίσει να κάνει ένα βήμα μπροστά ή να παρατηρήσει από απόσταση. Ο καλλιτέχνης παράγει ένα εναλλακτικό είδος θέασης που βασίζεται στην ευαισθητοποίηση της συνειδητότητας και της κριτικής σκέψης, η οποία κάποιες φορές επιτρέπει τη σωματική συμμετοχή και κάποιες φορές απαιτεί απόσταση. Συνεπώς, όταν αναφερόμαστε στη συμμετοχή σχετικά με τη δουλειά του, αυτό επίσης περιλαμβάνει τη διαδικασία της κριτικής σκέψης πάνω σε αυτά που ο καλλιτέχνης αμφισβητεί.\nΗ προσπάθεια παραγωγής κριτικής σκέψης εντείνεται από τη χρήση της αναπνοής σε ένα μεγάλο μέρος της εικαστικής του σταδιοδρομίας. Στην περίπτωση του Ναυρίδη, η ανάσα σχετίζεται με την αποϋλοποίηση μιας ανθρώπινης δράσης η οποία είναι ευρέως κοινή και γίνεται ασυνείδητα από τα άτομα. Η έμφαση δίνεται στην έννοια του υλικού και της αποϋλοποίησης, σε μια ανύπαρκτη πράξη που καταλαμβάνει ανύπαρκτους χώρους, σε ανύπαρκτους χρόνους. Αυτή η άχρονη ιδιότητα της δουλειάς του εμπλουτίζει την έννοια της στιγμής, της ορμής, του μνημείου και του αρχείου με ένα παράδοξο δίλημμα: τι καταγράφει η κοινωνία και τι καταγράφεται στην πραγματικότητα.*Jacques Rancière, “Problems and Transformations in Critical Art”, Info: Ο Νίκος Ναυρίδης γεννήθηκε στην Αθήνα. Σπούδασε αρχιτεκτονική στο Ε.Μ.Π. και ζωγραφική στην Α.Σ.Κ.Τ. Από το 2008 διδάσκει εικαστικά στην Ανώτατη Σχολή Καλών Τεχνών της Αθήνας. Έχει στο ενεργητικό του πολλές ατομικές και ομαδικές εκθέσεις στη Ελλάδα και το εξωτερικό.\nΤο κείμενο έχει γράψει η Κατερίνα Νίκου, μέλος της επιμελητικής ομάδας της Athens Biennale 5 to 6, συνεργάτις της documenta 14 Athens και ανεξάρτητη επιμελήτρια. *Αναδημοσίευση από το περιοδικό Culturenow Mag, τεύχος 32\nΦωτό 1: Νίκος Ναυρίδης (πορτρέτο)Φωτό 2: BREATH (On S. Beckett) Arsenale Venice 2005. Photo N. NavridisΦωτό 3: Ν.ΝΑΥΡΙΔΗΣ_ Γκαλερί Bernier Eliades 2014 Φωτο Μ. Κιρπότιν\nΑνθρώπινα Δικαιώματα – ένας διάλογος στο Λιμάνι της Θεσσαλονίκης\nΤο Λιμάνι της Θεσσαλονίκης προσφέρει δύο πολύ καλούς λόγους για να το επισκεφτεί κανείς αυτό τον καιρό, καθώς συνυπάρχουν δύο μεγάλες εκθέσεις, που δίνουν το έναυσμα για να σκεφτούμε έννοιες σχετικές με τα ανθρώπινα δικαιώματα. Από την μία, για την σημαντική έκθεση στο Μουσείο Φωτογραφίας «Μια άλλη ζωή: Ανθρώπινες Ροές / Άγνωστες Οδύσσειες» και από την άλλη, για την έκθεση «Το δικαίωμα να είσαι άνθρωπος»\nΝίκος Σούλης: Room18\nΤο Room18 αποτελεί ένα πρόγραμμα που εξετάζει την αρχιτεκτονική της φιλοξενίας μέσα από τρεις αλληλένδετες ενέργειες: Πανευρωπαϊκός Διαγωνισμός Σχεδιασμού - Έκθεση - Έκδοση. Ο Διαγωνισμός είχε ως ζητούμενο τον σχεδιασμό ενός αστικού δωματίου ξενοδοχείου τεσσάρων αστέρων, όπου θα επαναπροσδιορίζονται οι δεδομένες ελληνικές προδιαγραφές, απαραίτητες για την αδειοδότηση ξενοδοχείων.


Η Αργώ της Καλύμνου - Καθημερινή ηλεκτρονική ενημέρωση για την Κάλυμνο και τα γύρω νησιά - Τα 7 αντικείμενα με τα περισσότερα μικρόβια μες στο σπίτι!\nΠαρασκευή, 25 Σεπτεμβρίου 2015 16:46\nΤα 7 αντικείμενα με τα περισσότερα μικρόβια μες στο σπίτι!\tΚύριο\nΤι κι αν καθαρίζουμε καθημερινά το σπίτι μας με σχολαστικότητα,\nτα μικρόβια βρίσκουν πάντοτε τον τρόπο να κρύβονται ακόμη και στα πιο απίθανα σημεία.\nΠοια αντικείμενα όμως που χρησιμοποιούμε σε καθημερινή βάση αποτελούν εστίες μικροβίων; Μάθε ποια είναι και λάβε τα μέτρα σου:\n(Πηγή: Τμήμα ειδήσεων pronews.gr)\nΠερισσότερα σε αυτή την κατηγορία: « Οικολογικό, γευστικό, μυρωδάτο πεπόνι κήπου\tΟ ασύδοτος καπιταλισμός καταστρέφει με ωμότητα το περιβάλλον και σκοτώνει τον άνθρωπο »


The Great Stupa of Universal Compassion (Bendigo, Αυστραλία) - Κριτικές\nThe Great Stupa of Universal Compassion: Εστιατόρια στην περιοχή\nΔραστηριότητες κοντά σε: The Great Stupa of Universal Compassion\nThe Great Stupa of Universal Compassion, Bendigo - Κριτικές\nΝο 9 από 43 δραστηριότητες - Bendigo\n25 Sandhurst Town Rd | Myers Flat, Bendigo, Greater Bendigo, Βικτόρια 3556, Αυστραλία\nΩραία Stupa (βουδιστικό ιερό) να επισκέπτεστε...\nΒρίσκεται σε ένα πάρκο 40 στρεμμάτων 250 land δώρισε από μια αυστραλιανή καθολικό να τους βουδιστές, με τη βοήθεια του Δαλάι Λάμα του Θιβέτ. Ωραίο περιβάλλον και ωραίο μέρος για να επισκεφθείτε και να δούμε κάποια κειμήλια.Περισσότερα\nΟ/η GreatStupa, Public Relations Manager του The Great Stupa of Universal Compassion, έχει απαντήσει σε αυτή την κριτικήΑπάντηση: 20 Νοεμβρίου 2017\nΕίχαμε ακούσει για το Stupa από μια κυρία σε μια μικρή πόλη κοντά Bendigo και όλες οι πληροφορίες που είχαμε δει ήταν λέγοντας ότι ήταν υπό κατασκευή, έτσι ήμασταν πραγματικά δεν περιμέναμε πολλά, αλλά όταν φτάσαμε μας υποδέχτηκε μια εκπληκτικό θέαμα. Το stupa δεν είναι...έτοιμα, αλλά αυτή τη στιγμή ανέρχεται σε περίπου 5 ιστορίες υψηλή. Οι κήποι ήταν τόσο ήσυχα και φαντάζομαι ότι τα πάντα είναι τελικά θα είναι αρκετά ήσυχο και ένα εκπληκτικό μέρος για να επισκεφθείτε. Ο οδηγός μας εξήγησε πώς θα υπάρξει σχεδόν όλες τις ονομασίες που εκπροσωπούνται και δεν θα έχουν καν ομάδα διαθέσιμων καταλύματος όταν τελειώσετε.Περισσότερα\nΟ/η GreatStupa, Public Relations Manager του The Great Stupa of Universal Compassion, έχει απαντήσει σε αυτή την κριτικήΑπάντηση: 19 Νοεμβρίου 2017\nΕνώ φαίνεται λίγο μονότονη (στο πρώτο) , απλά να θυμάστε ότι όλες οι άλλες στούπες (μεγάλη και μικρή) ανά την υφήλιο πήρε πάρα πολλά χρόνια για να αναπτυχθεί. Μπορείτε να δείτε το συγκεκριμένο. Η συγκεκριμένη προδιαγραφή είναι αρκετά υψηλό ώστε να διαρκέσει από χίλια χρόνια!...Ορισμένα προσευχή τροχοί έχουν τοποθετηθεί γύρω από τη βάση. Το βουδιστικός πρόκειται ακόμη να φτάσετε. Ορισμένες από τις εργασίες στον κήπο γύρω από το stupa αναπτύσσεται. Υπάρχει μια τεράστια κεντρική ναός στη μέση και πολλαπλές μικρότερα προσευχή δωμάτια γύρω από το ναό. Είναι βέβαιο ότι θα αποκατασταθεί - Επίσκεψη στο επόμενο ταξίδι μου στη Bendigo.Περισσότερα\nΒρίσκεται σε απόσταση περίπου 15χλμ. από το Bendigo σε αγροτική περιοχή ήρεμα. Τελευταία 1 χλμ. είναι unsurfaced road. Αυτό το μέρος religous έχει εισροών από πολλά βουδιστικά χωρών. Η Πυραμίδα του τύπου τεράστια Stupa θα είναι ο τελικός που κατοικούν τόπο Βουδιστικός, το μεγαλύτερο άγαλμα...του κόσμου που έκανε en - μπλοκ από το διαμάντι ποιότητας πέτρα. Το μέρος είναι ακόμη υπό εξέλιξη. Το εκθεσιακό κέντρο έχει βουδιστικής κειμήλια και μνημεία. Υπέροχο μέρος για να περάσετε μερικές ώρες με ειρηνικά μέσα.Περισσότερα\nΟ/η GreatStupa, Public Relations Manager του The Great Stupa of Universal Compassion, έχει απαντήσει σε αυτή την κριτικήΑπάντηση: 29 Ιουνίου 2017\nΤο μέλλον της συναρπαστικής μακριά από την πόλη\nΕλλιπής και απέχουμε πολύ από την πόλη σημαίνει ότι αυτό μπορεί να μην αξίζει να επισκεφτείτε το χρόνο. Η οδική και κατευθύνσεις δεν είναι μεγάλη. Χρειάζεται ακόμη πολλή δουλειά - προφανώς μόνο εάν χρηματοδοτούνται από επισκέψεις, οι οποίες δεν έχουν ακόμη τον κόπο. Ελπίδα για...το μέλλον, ίσως.Περισσότερα\nΟ/η GreatStupa, Public Relations Manager του The Great Stupa of Universal Compassion, έχει απαντήσει σε αυτή την κριτικήΑπάντηση: 21 Ιουνίου 2017\nΠολύ ενδιαφέρουσες και ένα ήσυχο μέρος για να επισκεφθείτε. Οι συνεδρίες διαλογισμού για αρχάριους συνιστώνται\nΟ/η GreatStupa, Public Relations Manager του The Great Stupa of Universal Compassion, έχει απαντήσει σε αυτή την κριτικήΑπάντηση: 14 Ιουνίου 2017\nΈνα πολύ ενδιαφέρον μέρος για να επισκεφθείτε. Τόσο γαλήνιο και ήσυχο. Επισκεφθήκαμε με την οικογένεια και τους φίλους σας. Ξεναγός ήταν εξαιρετική. Συνιστάται ανεπιφύλακτα.\nΤο πιο εντυπωσιακό. Ένα μεγάλο σχέδιο. Δωρεάν ξεναγήσεις αλλά δωρεά θα ήταν ωραίο. Θα επανέλθω για να δείτε την πρόοδοΠερισσότερα\nΟ/η GreatStupa, Public Relations Manager του The Great Stupa of Universal Compassion, έχει απαντήσει σε αυτή την κριτικήΑπάντηση: 26 Απριλίου 2017\nΑυτό το εκπληκτικό όραμα έρχεται να καρποφορήσει στο πίσω bushlands Bendigo. Υπάρχουν πολλά να δείτε και πείρα κατά τη διάρκεια της εκτέλεσης του σχεδίου. Το προσωπικό και οι πιστοί είναι φιλόξενα και κατατοπιστική.\nΠαρόλο που βρίσκεται ακόμα υπό κατασκευή, ένα υπέροχο και ήσυχο μέρος για να επισκεφθείτε. Οι άνθρωποι ήταν πολύ ζεστή και φιλική και χρειάστηκε χρόνο για να μας δείξει μέσα και γύρω από το stupa. Ήταν δωρεάν. Υπάρχει ένα κατάστημα με είδη δώρων και δωρεά κουτιά,...αν οι επισκέπτες να συμβάλει. Το stupa είναι να φιλοξενεί Βουδιστικός άγαλμα, ο μεγαλύτερος θησαυρός Βούδα. Ήταν ενδιαφέρον να μάθουμε ότι jade αρχικά από τον Καναδά. Το συνιστώ ανεπιφύλακτα!Περισσότερα\nΟ/η GreatStupa, Public Relations Manager του The Great Stupa of Universal Compassion, έχει απαντήσει σε αυτή την κριτικήΑπάντηση: 28 Μαρτίου 2017\nΔείτε και τα 25 κοντινά ξενοδοχείαΔείτε και τα 258 κοντινά εστιατόριαΔείτε και τα 87 κοντινά αξιοθέατα\nΛάβετε γρήγορα απαντήσεις από το προσωπικό του The Great Stupa of Universal Compassion και από προηγούμενους επισκέπτες.\nΚτίρια αρχιτεκτονικού ενδιαφέροντος, Μνημεία και αγάλματα, Κήποι


Το e-steki είναι μια από τις μεγαλύτερες ελληνικές διαδικτυακές κοινότητες με 64,812 εγγεγραμμένα μέλη και 2,595,932 μηνύματα σε 82,720 θέματα. Αυτή τη στιγμή μαζί με εσάς απολαμβάνουν το e-steki άλλα 690 άτομα.\nΑν κάποιος θέλει να δηλώσει ότι δεν είναι δωρητής οργάνων στην ταυτότητα, μπορεί?\nΠάντως είναι περίεργο που πολλοί από αυτούς που συμφωνούσαν με τον αποκλεισμό της παπαχρήστου θεωρούν το παρόν περιστατικό δείγμα λογοκρισίας...\nΝαι και ΕΓΩ πήγα σε λάθος γραμματεία!!! :P\nΕμενα να δούμε πότε θα με αφήσει... Και είναι και περίεργα, γύρω από το στόμα και στο πηγούνι και αφήνουν κόκκινα σημάδια που εργούν τόοοοοσο να φύγουν...\nΓιατί είπα ότι δεν έχει να κάνει ΜΟΝΟ με ορμόνες...\nΗ ομοφυλοφιλία δεν έχει να κάνει μόνο με ορμόνες έχει να κάνει και με πρότυπα αλλιώς οι αμφισεξουαλικοί δε θα υπήρχαν! Αν εσύ μεγάλωνες με την αντίληψη ότι οι άντρες πάνε με άντρες και οι γυναίκες με γυναίκες, πώς ακριβώς θα πήγαινες με γυναίκα?\nΡε παιδιά τώρα να μην δουλευόμαστε δεν γίνεται να υιοθετει παιδιά ένα ομοφυλόφιλο ζευγάρι! Δηλαδή αυτό το παιδί καταδικάζετε να στο να γίνει ομοφυλίφιλο όταν μεγαλώσει και η ομοφυλοφιλία είναι φυσιολογική αλλά όχι όταν γίνεσαι ομοφυλόφιλος με αυτόν τον τρόπο, χωρίς να έχεις άλλη επιλογή! Άλλωστε...\nΜάλιστα ας ξεκινήσουμε καταργώντας την τιμωρία της βλασφημίας για να καταργήσουμε μετά και την τιμωρία δεν ξέρω και εγώ τι άλλου... Φυσικά και πρέπει να τιμωρείται η βλασφημία όταν γίνεται οργανωμένα, δημόσια και είναι χυδαία! Έλεος πάμε να γίνουμε τελείως ζούγκλα.\nΟ τρόπος ντυσίματος που σας αρέσει\nOυυυυ φορμίτσες :redface:\nΜε ποιον πήγατε για την εγγραφή σας;\nΕγώ θα πάω με μια φίλη μου που ευτυχώς πέρασε και αυτή στην ίδια πόλη με εμένα και θα είμαστε μαζί... ^^\nΠαιδιά επειδή είναι να πάω να γραφτώ στη σχολή, από πού παίρνω τη βεβαίωση ότι δε φοιτώ σε άλλο τμήμα? Είναι φοιτητική απορεία, έτσι? :P\nΕγώ 15 χρονών άρχισα να βγαίνω για ΚΑΦΕ πλάκα μου κάνεις...? Και δεν το μετανοιώνω και καθόλου, δεν έχασα και τίποτα το σημαντικό.\nΠοιά η γνώμη σας για το frozen yogurt\nMmmmm σιγά το φροουζεν γιογκουρτ πια το παγωτό είναι καλύτερο :P Άσε που τελευταία το γύρισα και στα ''πατροπαράδοτα'' με την πέτσα που λέει και το αρχικό ποστ :P\nΡε παιδί μου ΔΕ συμφωνώ αλλά δεν μπορώ να κρίνω αυτους που το κάνουν γιατί δεν ξέρω πώς θα αντιδρούσα και εγώ στη θέση τους και σέβομαι την επιλογή τους. Και έλεος πια με αυτήν την προπαγάνδα της εκκλησίας περί εκτρώσεων.\nΝαι εκεί πήγαινα.. Αφού δεν κυκλοφορούσες καθόλου στην πόλη τότε μαλλον δεν σε έχω δει ποτέ μου! Αλλά ξέρω ένα παιδί από σουφλί νομζω που πέρασε τώρα στο παιδαγωγικό και έμενε Αλεξανδρούπολη φέτος για να δώσει, γι αυτό σε ρώτησα.\nΣτο πρώτο :P Δε νομίζω να γνωριζόμαστε όμως... Κατέβαινες καθόλου αλεξανδρούπολη για φροντιστήριο και τέτοια ή μπα...?\nΠω πω στο τελευταίο μου ποστ ήμουνα υπέρ της έκτρωσης. Μετά όπως από την θετική της 3ης λυκείου δεν ξέρω γιατί αλλά αλήθεια επηρεάστηκα και είμαι πλέον κατά. Βέβαια δεν είμαι φανατικά κατά και ακόμα εκνευρίζομαι με αυτούς που πορώνονται στο ότι ''η έκτρωση είναι φόνος κι αφαίρεση ζωής'' κτλ...\nΤέλεια! Θα τα πούμε πολύ σύντομα από κοντά τότε :D :P Εσένα σε είδα στις εφημερίδες... Συγχαρητήρια!!\nΤελικά έρχεται κανένας στο ΔΠΘ?? Χεσμένη την έχουν την Αλεξανδρούπολη φέτος :P Εντομεταξύ ένα σωρό παιδιά από το σχολείο μου θα περάσουν στα πανεπιστήμια εδώ... Σε λίγο δε θα έρχεται κανένας από την υπόλοιπη Ελλάδα στο Δημοκρίτειο χD\nΙατρική Θράκης, έρχεται κανείς???\nΛοιπόν εντάξει πείτε ότι είμαι άρρωστη πείτε ότι θέλω ψυχολόγο δε με νοιάζει αλλά εμένα σχολείο-φροντιστήριο θα μου λείψουνε τρελά και η τρίτη λυκείου θα μου λείψει επίσης... Άσχετα με το πόσο ενθουσιασμένη είμαι με αυτό που έρχεται :redface:\nΕίναι η αλήθεια υποκειμενική;\nΗ αλήθεια για ποιο πράγμα ρε παιδιά? :confused:\nΝαι δε μιλάω για συμπληρώματα διατροφής όντως, γιατί με συμπληρώματα διατροφής μόνο μου φαίνεται κάπως δύσκολο να γίνεις τουμπανο. Όσο για τα συμπληρώματα, θεωρώ ηλίθιο να τα πάρει κάποιος αν δεν έχει πρόβλημα υγείας. Μπορεί απλά να φάει.\nΓιατί αλλάζουν βίαια το μεταβολισμό, προκαλλούν ορμονικές διαταραχές αυξάνοντας τα επίπεδα ορισμένων ορμονών και μειώνοντας τα επίπεδα άλλων (γι αυτό βλέπεις πολλές γυναίκες να μοιάζουν με άντρες) και γιατί περιέχουν ουσίες που μακροπρόθεσμα μπορεί να δημιουργήσουν βλάβη στον οργανισμό\nΕνοείται ότι ο άνθρωπος είναι πάρα πολλά. Κατ αρχήν, δεν ξέρω για Θεό κτλ αλλά δημιούργησε τη θρησκεία η οποία είναι συνδετικός κρίκος και ελέγχει ένα σωρό ανθρώπους. Άσε που έχει και τη δύναμη να πιστέψει ή να μην πιστέψει στο Θεό. Αν ο άνθρωπος πει ότι δεν πιστεύω στο Θεό τελείωσε, ε τότε ο...\nΔεν πιστεύω στο Θεό όπως μας τον παρουσιάζουν στην καθημερινότητά μας. Δεν πιστεύω δηλαδή ότι για να θεωρηθείς πιστός πρέπει να κάνεις όλα αυτά που λένε οι άνθρωποι της εκκλησίας. Για το πώς φτιαχτήκαμε δεν έχω ιδέα, ούτε τη δαρβινική θεωρίαπολυεμπιστεύομαι και νομίζω ότι ποτέ δε θα μάθουμε στ...\nΉμαρτον με τα αγόρια που νομίζουν ότι μας αρέσουν όταν γίνονται τούμπανα.. Εγω σε έναν φίλο μου που ήταν έτσι όταν με νευρίαζε του έλεγα ότι θα πάρω μια καρφίτσα και θα τον σκάσω:P Η γυμναστική πρέπει να γίνεται κατα βάση για την υγεία, όλα τα συμπληρώματα διατροφής, τις κρεατίνες, τα ισοτονικά...\nΗ Χ.Α. με ταυτότητες δίνει δωρεάν τρόφιμα στο Σύνταγμα.\nΕγώ πάλι νομίζω ότι με όπλο τη χρυσή αυγή μας έχουν κάνει να μπερδεύουμε τον ρατσισμό με τον μισελληνισμό και το ένστικτο επιβίωσης ενός έθνους...\nΠαιδιά εντάξει η Χρυσή Αυγή μπορεί να είναι ό,τι είναι αλλά ας υπάρχει κάποιος που θα φροντίζει τους Έλληνες πρώτα... Γιατί μπορεί να λέμε ότι η χρυσή αυγή θέλει έλληνες ψηφοφόρους, αλλά και όλα τα υπόλοιπα καλύτερα και πιο δημοκρατικά κόμματα προσπάθουν αντίστοιχα να εξαγοράσουν με παρόμοια...


Ο Χρήστος Λούλης θα είναι τελικά ο... Γιάννης Βαρουφάκης | ZOX.gr\nzox.gr / ΤΑΙΝΙΕΣ / Ο Χρήστος Λούλης θα είναι τελικά ο… Γιάννης Βαρουφάκης\nΟ Χρήστος Λούλης θα είναι τελικά ο… Γιάννης Βαρουφάκης\nΟ Χρήστος Λούλης είναι ο "εκλεκτός" Γιάννης Βαρουφάκης. Ο ηθοποιός θα υποδυθεί τον άλλοτε Υπουργό Οικονομικών στη νέα ταινία του Κώστα Γαβρά.\nΑφροδίτη Πάνου | 16.03.2019 | 15:54\nΟ Χρήστος Λούλης θα υποδυθεί εν τέλει τον Γιάνη Βαρουφάκη στη νέα ταινία του Κώστα Γαβρά.\nΠαρά τα όσα γράφτηκαν και ακούστηκαν, ο ρόλος του άλλοτε υπουργού Οικονομικών, δεν θα δοθεί στον Γιάννη Στάνκογλου, αλλά στον Χρήστο Λούλη, όπως αναφέρει η Espresso.\nO Χρήστος Λούλης θα έχει στο πλευρό του την Βαλέρια Γκολίνο, η οποία θα ενσαρκώσει στη μεγάλη οθόνη τη σύζυγο του Βαρουφάκη, Δώρα Στράτου.\nΟ Κώστας Γαβράς ετοιμάζει ένα μεγαλεπήβολο πρότζεκτ, με αφορμή τα γεγονότα του «ταραγμένου» 2015, μεταφέροντας στη μεγάλη οθόνη τα όσα έγιναν σε πολιτικό επίπεδο. Όταν βρεθήκαμε ένα βήμα πριν από την έξοδο από το Ευρώ και την Ε.Ε.\nΣύμφωνα με τον Κώστα Γαβρά, η ταινία «Ενήλικοι στο δωμάτιο» αφηγείται την ιστορία μιας χώρας και του λαού της, παγιδευμένων σε ένα δίκτυο εξουσίας. Ο φαύλος κύκλος των συναντήσεων στο Eurogroup που επέβαλε τη δικτατορία της λιτότητας στην Ελλάδα. Πίσω από τις κλειστές πόρτες, παίζεται μια ανθρώπινη τραγωδία. Μια αρχαία ελληνική τραγουδία στη σύγχρονη εποχή.\nΤα γυρίσματα της ταινίας θα διαρκέσουν περίπου τρεις μήνες. Πλην της Αθήνας, το καστ θα μεταβεί στο Λονδίνο, στη Φρανκφούρτη στο Παρίσι και φυσικά τις Βρυξέλλες. «Ενήλικοι στο δωμάτιο»: Το υπόλοιπο καστ\nΕκτός από τον Χρήστο Λούλη, ο οποίος θα υποδυθεί τον Βαρουφάκη, ενδιαφέρον παρουσιάζουν και τα υπόλοιπα ονόματα του καστ.\nΟ Αλέξανδρος Μπουρδούμης θα μπει στον ρόλο του Αλέξη Τσίπρα, ενώ ο Δημήτρης Τάρλοου θα υποδυθεί τον Ευκλείδη Τσακαλώτο. Στον ρόλο του Παναγιώτη Λαφαζάνη θα είναι ο Θέμης Πάνου.\nAvengers Endgame: Νέο φανταστικό trailer από την Marvel\nAvengers Endgame: Η τελευταία πράξη των Avengers έρχεται στις 24 Απριλίου.


Ισπανία : Απεργία διαρκείας στη NISSAN - Εργολαβικοί Εργαζόμενοι\nΕργαζόμενοι σε δύο εργοστάσια αυτοκινήτων της Nissan στη Βαρκελώνη ξεκίνησαν απεριόριστη απεργία λόγω έλλειψης σαφήνειας σχετικά με το μέλλον των επιχειρήσεων της Nissan στην Ισπανία.\nΤα εργοστάσια στη Βαρκελώνη έκλεισαν λόγω της καραντίνας που προκλήθηκε από την κατάσταση έκτακτης ανάγκης του κοροναϊού στα μέσα Μαρτίου και άνοιξαν εν μέρει στις 4 Μαΐου, ξεκίνησε αμέσως απεργία λόγω έλλειψης δέσμευσης για διατήρηση των επιπέδων απασχόλησης.\nΟι εργαζόμενοι απεργούν λόγω ειδήσεων, ιδίως στα ιαπωνικά μέσα ενημέρωσης, ότι η Nissan σκοπεύει να μειώσει το παγκόσμιο προσωπικό της κατά 20% και να κλείσει τα εργοστάσια της Βαρκελώνης. Φοβούνται ότι η Nissan θα κλείσει όλα τα ευρωπαϊκά της εργοστάσια.\nΤα σωματεία της Nissan έρχονται σε επαφή με την εταιρεία από πέρυσι για να συζητήσουν το παγκόσμιο επιχειρηματικό σχέδιο και το μέλλον των εργοστασίων στην Ισπανία. Αυτά εξακολουθούν να εξετάζονται και δεν έχουν κοινοποιηθεί αποφάσεις. Οι εκπρόσωποι του Ευρωπαϊκού Συμβουλίου Εργασίας επιβεβαιώνουν ότι δεν έχουν ζητηθεί διαβουλεύσεις για κανένα σχέδιο αναδιάρθρωσης.\nΗ διοίκηση της Nissan έχει εγγυηθεί την παραγωγή των σημερινών μοντέλων μέχρι το τέλος του 2020, αλλά όχι τον όγκο παραγωγής, και απέρριψε τη δέσμευση για εγγύηση του τρέχοντος επιπέδου απασχόλησης. Η παραγωγή έχει ήδη μειωθεί στη Βαρκελώνη. Τέσσερα μοντέλα αποσύρθηκαν από την παραγωγή τα τελευταία δύο χρόνια.\nΕάν τα κέντρα παραγωγής της Βαρκελώνης στο Zona Franca, Montcada και Sant Andreu de la Barca κλείσουν, κινδυνεύουν τρεις χιλιάδες άμεσες και σχεδόν είκοσι χιλιάδες έμμεσες θέσεις εργασίας. Δυο απειλές είναι επίσης δύο κέντρα παραγωγής εκτός της Καταλονίας, η Άβιλα και το Corrales de Buelna στην Κανταβρία.\nΣτις 4 Μαΐου, οι εργαζόμενοι της Nissan ξεκίνησαν απεριόριστη απεργία στις περιοχές Zona Franca και Montcada, μετά την αποτυχία της διαμεσολάβησης στις 30 Απριλίου. Η απεργία θα συνεχιστεί έως ότου η Nissan ανακοινώσει ένα μεσοπρόθεσμο σχέδιο διαχείρισης και οικονομικά αποτελέσματα στις 28 Μαΐου. Τα συνδικάτα αναλαμβάνουν στρατηγική ένωση με στόχο μόνο τις μικρότερες περιοχές παραγωγής. Μόνο 40 εργαζόμενοι απεργούν, αλλά αρκεί για να σταματήσει η παραγωγή.\nΟ διευθυντής του τομέα της βιομηχανίας αυτοκινήτου IndustriALL, Georg Leutert, σημείωσε:\nΕάν κλείσουν αυτά , η Καταλονία θα χάσει 100 χρόνια βιομηχανικής κληρονομιάς. Είναι σημαντικό ότι η Nissan επικοινωνεί ειλικρινά με το εργατικό δυναμικό της και φέρνει τα σχέδιά της στο τραπέζι των διαπραγματεύσεων. Η έλλειψη επικοινωνίας προκαλεί μεγάλη ανησυχία, όχι μόνο στην Ισπανία, αλλά και σε ολόκληρη την Ευρώπη.\nΤρία συνδεδεμένα σωματεία IndustriALL εκπροσωπούν τους εργαζόμενους της Nissan: USO Industry Federation, UGT Industry Federation, Construction and Agriculture and Industry CC.OO.\nΣε μια κοινή επιστολή προς συνδεδεμένα συνδικάτα, οι γενικοί γραμματείς της IndustriALL Global Union και της IndustriALL European Union, Valter Sanches και Luc Triangle εξέφρασαν την αλληλεγγύη τους και ζήτησαν από την ηγεσία να συνεχίσει τις διαπραγματεύσεις.\nΤα ισπανικά σωματεία προειδοποιούν ότι το κλείσιμο θα έχει αρνητικές συνέπειες για την εικόνα της εταιρείας. Εάν η Nissan συνεχίσει να κλείνει σε ολόκληρη την Ευρώπη, θα γίνει η δεύτερη ιαπωνική αυτοκινητοβιομηχανία, μετά τη Honda, που θα αποσυρθεί από την Ευρώπη. Τα συνδικάτα ελπίζουν ότι η Renault θα βοηθήσει στην περίπτωση που η Nissan αποχωρήσει από την Ισπανία, ως μέρος της συμμαχίας μεταξύ Nissan, Renault και Mitsubishi, καθώς το εργοστάσιο της Nissan στο Ávila παράγει μέρη της Renault. Ωστόσο, η συμμαχία διέρχεται μια βαθιά κρίση και υπάρχει ήδη εικασία για την άμεση διάλυση της\nΠηγή : http://www.industriall-union.org\nPrevious Η Shell AGM παραμένει απρόθυμη να συνεργαστεί με συνδικάτα σε παγκόσμιο επίπεδο.\nΜε κόστος του εργαζόμενου τα rapid test σε τουρισμό – εστίαση\nΧαρδαλιάς: Φταίνε οι εργαζόμενοι στον τουρισμό!(Βίντεο)


Δυναμώνουμε την καρδιά μας, με μικρές καθημερινές αλλαγές και κερδίζουμε χρόνια ζωής - RAFINANEWS\nΔυναμώνουμε την καρδιά μας, με μικρές καθημερινές αλλαγές και κερδίζουμε χρόνια ζωής\n06/01/2020 admin\t0 Σχόλια ΑΛΛΑΓΕΣ, ΔΥΝΑΜΩΝΟΥΜΕ, ΚΑΡΔΙΑ, ΚΕΡΔΟΣ, ΥΓΕΙΑ\nΔυναμώνουμε την καρδιά μας\nΜε μικρές αλλαγές στις καθημερινές μας συνήθειες και στη διατροφή μας, μπορούμε να μειώσουμε τον κίνδυνο των καρδιαγγειακών νοσημάτων, τα οποία ευθύνονται για τον 1 από τους 2 θανάτους, που σημειώνονται στην Ελλάδα.\nΗ καρδιοπάθεια είναι μια από τις κύριες αιτίες των καρδιακών προσβολών και επηρεάζει τόσο τους άνδρες όσο και τις γυναίκες. Δεν υπάρχει ενιαία αιτία για την καρδιοπάθεια. Ωστόσο, υπάρχουν γνωστοί παράγοντες κινδύνου που αυξάνουν τις πιθανότητες να εμφανίσετε καρδιοπάθεια. Υπάρχουν ορισμένοι παράγοντες κινδύνου με τους οποίους έχετε γεννηθεί και δεν μπορεί να αλλάξουν όπως το γήρας, το φύλο σας και το οικογενειακό ιστορικό καρδιοπάθειας. Αλλά υπάρχουν πολλοί παράγοντες κινδύνου τους οποίους μπορείτε να αλλάξετε. Με την επιλογή να ζείτε πιο υγιή τρόπο ζωής και να έχετε επίγνωση των κινδύνων, μπορείτε να μειώσετε την πιθανότητα ανάπτυξης καρδιοπάθειας και να αποτρέψετε το ενδεχόμενο να πάθετε καρδιακή προσβολή. Το 80% των καρδιαγγειακών παθήσεων μπορούν να προληφθούν μέσω της ισορροπημένης διατροφής και του υγιεινού τρόπου ζωής\nΠαραδείγματα των παραγόντων κινδύνου και των δραστηριοτήτων που μπορείτε να κάνετε για να μειώσετε τις πιθανότητες εμφάνισης καρδιοπάθειας και να αποτρέψετε το ενδεχόμενο να πάθετε καρδιακή προσβολή περιλαμβάνουν:\nΤο κάπνισμα είναι κακό για την καρδιά σας. Αν είστε καπνιστής, πρέπει να σταματήσετε το κάπνισμα.\nΝα διαχειρίζεστε την πίεση αίματος\nΓια να διατηρήσετε υγιή πίεση αίματος, είναι σημαντικό να μειώσετε το υπερβολικό σωματικό βάρος σας με την υγιεινή διατροφή, την εκτέλεση σωματικών δραστηριοτήτων και τη μείωση του αλατιού στη διατροφή σας. Αν έχετε υψηλή πίεση αίματος, να παίρνετε τα φάρμακά σας και να επισκέπτεστε το γιατρό σας τακτικά για να ελέγχετε την πίεση αίματος.\nΝα ελέγχετε τη χοληστερόλη\nΝα ελέγχετε της χοληστερόλη στο αίμα σας τρώγοντας πιο υγιεινά τρόφιμα καθώς και ποικιλία φρούτων και λαχανικών και τροφίμων που είναι χαμηλότερα σε ζωικά λίπη (π.χ. αφαιρέστε την πέτσα από το κοτόπουλο). Θα πρέπει να δείτε τον γιατρό σας για να εξεταστεί η χοληστερόλη σας, και αν έχετε υψηλή χοληστερόλη, να παίρνετε τα φάρμακά σας τακτικά.\nΝα ελέγχετε το διαβήτη σας\nΣυνεργαστείτε με το γιατρό σας για να δημιουργήσετε ένα σχέδιο για τη διαχείριση του διαβήτη σας που βασίζεται στην υγιεινή διατροφή, τη σωματική άσκηση και τα φάρμακα. Να παίρνετε τα φάρμακά σας και να επισκέπτεστε το γιατρό σας τακτικά για να διασφαλιστεί ο διαβήτης σας ελέγχεται ικανοποιητικά.\nΝα είστε σωματικά δραστήριοι\nΝα κάνετε μέτρια άσκηση για τουλάχιστον μισή ώρα την ημέρα. Αυτή η μισή ώρα μπορεί να συναθροίζεται στη διάρκεια της ημέρας. Η άσκηση μπορεί να περιλαμβάνει το γρήγορο περπάτημα, το μπόουλινγκ, το χορό, το σκούπισμα, το κολύμπι ή αν κάνετε λίγο κηπουρική. Η συμμετοχή σε ομαδική σωματική άσκηση σε τακτική βάση έχει πολλά οφέλη, όπως στο να σας βοηθά να διατηρήσετε υγιές σωματικό βάρος, πολύ καλός τρόπος να γνωρίζετε κόσμο και να είστε μέλος της κοινωνίας σας.\nΝα τρώτε υγιεινά\nΝα τρώτε και να απολαμβάνετε ποικιλία τροφίμων καθώς και φρούτα, λαχανικά, δημητριακά ολικής άλεσης, κρέατα χωρίς λίπος, ξηρούς καρπούς, σπόρους, όσπρια, ψάρια και γαλακτοκομικά προϊόντα με χαμηλά/μειωμένα λιπαρά. Να πίνετε άφθονο νερό. Να μειώσετε το αλάτι ή μην βάζετε αλάτι στο φαγητό σας.\nΜικρές αλλαγές που σας προσθέτουν χρόνια!\nΑντικαταστήστε τις λιπαρές ουσίες ζωικής προέλευσης, όπως είναι το βούτυρο, με φυτικά έλαια.\nΧρησιμοποιήστε γιαούρτι χαμηλό σε λιπαρά, αντί για κρέμα γάλακτος, όπου μπορείτε. Mε τον τρόπο αυτό θα γλιτώσετε αρκετά από τα λίπη που θα κατέληγαν στις αρτηρίες σας.\nΜπορείτε να σοτάρετε τα λαχανικά σας σε κρασί αντί για βούτυρο ή λάδι.\nΠροσθέτετε πάντα το ελαιόλαδο στο τέλος του μαγειρέματος, γιατί όταν βράζει για πολλή ώρα σε υψηλές θερμοκρασίες, χάνει τα πολύτιμα συστατικά του.\nΠροτιμήστε τα πουλερικά αντί για το κόκκινο κρέας. Το λίπος των πουλερικών βρίσκεται στην πέτσα, την οποία μπορείτε να αφαιρέσετε. Μπορείτε να βάζετε το ασπράδι αντί για ολόκληρο το αυγό στα φαγητά σας. Ακόμη, μπορείτε να επιλέγετε αυγά εμπλουτισμένα με ω-3 λιπαρά (τα καλά λιπαρά).\nΣτις φρυγανιές του πρωινού σας, αντί για βούτυρο, αλείψτε ταχίνι. H βιταμίνη E που περιέχει συμβάλλει στην πρόληψη των θρομβώσεων και της αρτηριοσκλήρυνσης.\nΝα διατηρείτε το βάρος σας σε φυσιολογικά επίπεδα\nΓια να κατορθώσετε και να κρατήσετε υγιές σωματικό βάρος να κάνετε καθημερινά μέτρια άσκηση και να έχετε υγιεινή διατροφή.\nΝα είστε κοινωνικά δραστήριοι\nΕίναι πολύ σημαντικό να είστε χαρούμενοι και να έχετε καλή κοινωνική ζωή με την οικογένεια και τους φίλους. Η κατάθλιψη είναι κάτι περισσότερο από το να αισθάνεστε λυπημένοι και να έχετε κακή διάθεση. Είναι μια ασθένεια. Η κατάθλιψη μπορεί να αντιμετωπιστεί αποτελεσματικά. Αν έχετε αισθανθεί κατάθλιψη για περισσότερο από δύο εβδομάδες, μιλήστε στο γιατρό σας, σ’ ένα μέλος της οικογένειας ή με κάποιο άτομο που γνωρίζετε καλά.Είναι καλή ιδέα να επισκέπτεστε το γιατρό σας τακτικά για γενικές εξετάσεις. Αυτό θα επιτρέψει στο γιατρό να εντοπίσει, αν έχετε τυχόν νεοεμφανιζόμενα ζητήματα υγείας.\n← ΟΤΙ ΚΑΙ ΝΑ ΚΑΝΕΙΣ ΑΠΟΣΤΟΛΗ ΕΣΥ ΤΗΝ ΠΛΗΡΩΝΕΙΣ(ΑΡΚΑΣ) 06/01/2020\nΕλληνικές εταιρείες θύματα του CrySIS/Dharma ransomware! Μια επίθεση δίχως τέλος; →\nΤο σούπερ μάρκετ είναι ανάγκη, ΔΕΝ είναι διασκέδαση! Οδηγίες\n15/03/2020 admin 0\nΟ αναπαραγωγικός κύκλος της γυναίκας και ορμονικές διαταραχές.\n11/01/2020 admin 0


Ναζί πράκτορες, κρουαζιέρα στα ελληνικά νησιά το 1940 με τον Άγγλο πρέσβη! - Φιλούμενος\nΔημοσιεύτηκε στις Παρασκευή, 24 Αυγούστου 2012 20:47 | Γράφτηκε από τον/την dominique | |\nΔίπλα – δίπλα Φόν Κανάρης και Πάλαιρετ!\nΤο Νοέμβριο του 1939 έδεσε στο Φάληρο η αγγλική θαλαμηγός “Ελσα” του Άγγλου επιχειρηματία Αρθουρ Τέστερ, που είχε εγκαταστήσει τις εμπορικές “επιχειρήσεις” του ( εισαγωγαί – εξαγωγαί, σε Γαλλία, Αγγλία, ΗΠΑ και Καναδά) στην οδό Αμερικής. Κανείς δεν μπορούσε να υποψιαστεί οτι κάτω απο τον δραστήριο Άγγλο επιχειρηματία κρυβόταν ο πιο επικίνδυνος κατάσκοπος του Γ΄ Ράϊχ.\nΟι σχέσεις του Τέστερ με την βρετανική πρεσβεία ηταν άριστες, οι δε κοινωνικές του γνωριμίες πολλές και υψηλού επιπέδου και το 17μελές πλήρωμα της “Ελσας” όλοι αξιωματικοί των Ες Ες. Στα συχνά ταξίδια αναψυχής στα ελληνικά νησιά, προέβαιναν σε βυθομετρήσεις, αναγνωρίσεις αγκυροβολίων και κρυψώνων υποβρυχίων.\nΤο θρασύτατο όμως “κόλπο” του ηταν η επίσκεψη στην Ελλάδα το καλοκαίρι του 1940 των αρχηγών των μυστικών υπηρεσιών της Γερμανίας Ρίτσαρντ Φον Χάινριχ (Γκεστάπο) και ναυάρχου Βίλχεμ Φόν Κανάρη. Ο Χάινριχ και ο Κανάρης με καναδικά διαβατήρια, ως Γουϊλλιαμ Χέρμπερτ και Αρθουρ Στήβενς, μεγαλοεπιχειρηματίες, πήραν μέρος σε κρουαζιέρα με το “Ελσα”, στην οποία μετείχε και ο Αγγλος πρέσβης στην Αθήνα σέρ Τσάρλς Πάλαιρετ !\nΗ “Ελσα” απέπλευσε απο το Φάληρο, έπιασε στα λιμάνια Ιθάκης, Λευκάδας, Κέρκυρας και το τραγικό για τους Άγγλους ήταν οτι δέχτηκε την νηοψία αγγλικών πολεμικών χωρίς να διαπιστώσουν τίποτα !\nΣτο ταξίδι αυτό, ο Χάινριχ οργάνωσε τις υπηρεσίες της Γκεστάπο στην Ελλάδα. Για το σκοπό αυτό ο Τέστερ νοίκιασε με εντολή του ένα τριώροφο οίκημα στο Κολωνάκι, Λουκιανού 14 οπου εγκατέστησε υπηρεσίες των επιχειρήσεών του, ενώ στην πραγματικότητα εγκαταστάθηκε κλιμάκιο της Γκεστάπο υπο τον συνταγματάρχη των Ες Ες Κάρλ Χαζενάακ.\nΗ δραστηριότητα και ορισμένες πληροφορίες υποψίασαν την ελληνική υπηρεσία Αλλοδαπών, αλλά κάθε ενέργειά της εμποδίστηκε απο τον Αγγλο πρέσβη Πάλαιρετ και έτσι αποφεύχθηκε η απέλασή του!\nΕκτός απο αυτήν την περίπτωση, οι ελληνικές αρχές κατέγραψαν άλλη μία με τον γερμανό κατάσκοπο Γιοχάνες Χόρνικ. Το 1937 ήρθε στην Αθήνα κάποιος συγγραφέας με εσθονικό διαβατήριο, με αδυναμία στις ελληνικές φυσικές καλλονές και την αγάπην του προς το ασθενές φύλλο. Ηταν τύπος ευχάριστος, και ελκυστικός για τις γυναίκες, μορφωμένος και γαλαντόμος.\nΣυνδέθηκε γρήγορα με μία όμορφη δακτυλογράφο του ελληνικού υπουργείου των Εξωτερικών της οποίας οι ελληνικές μυστικές υπηρεσίες κατέγραψαν μόνο τα αρχικά της: Ε. Ρ. Υποσχέθηκε ( Ελένη την έλεγαν) γάμο, την νυμφεύθηκε στις 21-8-1938 την κατέστησε όργανο του και την επεισε να του παραδίδει αντίγραφα απορρήτου δελτίου… Ο άνθρωπος αυτός των γραμμάτων ήταν ο λοχαγός των Ες Ες Βάλτερ Γκρούμπε. Το εσθονικό διαβατήριο ήταν πλαστό όπως και ο “ερωτάς” του προς την Ε.Ρ.\nΟι ελληνικές υπηρεσίες δεν άργησαν να διαπιστώσουν τις ύποπτες επαφές του Βάλτερ με την Ελένη. Ο υφυπουργός Ασφαλείας Κων. Μανιαδάκης ενημέρωσε τον Μεταξά και κατόπιν σχεδίου, οι δύο “εραστές” συνελήφθησαν αυτοφώρω από την Ασφάλεια κατά την διαβίβαση απορρήτου δελτίου. Σε έρευνα που έγινε στο σπίτι του “συγγραφέα” στο Παλαίο Φάληρο, βρέθηκαν πλείστα στοιχεία, οπως φίλμς, σχεδιαγράμματα, εγγραφα κ.λ.π. Κατά την ανάκρισή του προσπάθησε να παραπλανήσει τις Αρχές, ισχυριζόμενος οτι εργαζόταν για την … Ιντέλιντζες Σέρβις και άλλες μυστικές υπηρεσίες των Συμμάχων.


Shiseido: Nέα σειρά περιποίησης WASO < ΔΕΛΤΙΑ ΤΥΠΟΥ | Folli Follie Group\nShiseido: Nέα σειρά περιποίησης WASO\nΣφριγηλή και πλούσια στο εσωτερικό της. Ευαίσθητη στη πιο λεπτή εξωτερική της στοιβάδα. Το WASO Phyto Resis t System+ είναι σχεδιασμένο για την επιδερμίδα των νεαρών ενηλίκων. Ενισχύει την άμυνα του δέρματος και υποστηρίζει την ικανότητά του να ανανεώνεται.\nΤο ολοκληρωμένο σύστημα περιποίησης με τα τέσσερα προϊόντα ενυδάτωσης της WASO, χρησιμοποιούν το Whole Cell Release System W .\nΗ ουσία του washoku.\nΜε σεβασμό στην ισορροπία της φύσης. Mε ακέραια τα οφέλη τους να παραδίδονται άμεσα και με ασφάλεια στην επιδερμίδα.\nΚαρότο για θρέψη —\nκαι η ιστορία έχει συνέχεια. Τα καρότα είναι πλούσια σε νερό και θρεπτικά συστατικά που συμβάλλουν στη διατήρηση της υγιούς εμφάνισης της επιδερμίδας.\nΜία απαλή κρέμα που γεμίζει, απαλύνει και ενυδατώνει από την πρώτη εφαρμογή. Βαθιά θρέψη πριν ή/και μετά το μακιγιάζ.\nΦασόλια σόγιας για απαλότητα-ώρα για ανανέωση.\nΦυτικά κυτταρινικά μικροστοιχεία σε μία σύνθεση, σαν tofu. Αναζωογονεί απαλά την επιδερμίδα και χαρίζει ανάλαφρη αίσθηση. Μέλι,για καθαρισμό — είναι εξαιρετικά απλό.\nΤαυτόχρονα πληρεί πολύ υψηλά πρότυπα ασφαλείας. Η επιδερμίδα αναπνέει με άνεση.Επειδή το λιγότερο δεν είναι ποτέ αρκετό.


Όρνιθες εις την πυράν…Με διαφορά το καλύτερο κοντοσούβλι της πόλης – TrikalaView\nΌρνιθες εις την πυράν…Με διαφορά το καλύτερο κοντοσούβλι της πόλης\nΟι Όρνιθες εις την πυράν είναι με διαφορα το καλύτερο ψητοπωλείο της πόλης. Δοκιμάσαμε τις απίθανες γεύσεις του και σας συστήνουμε ανεπιφύλακτα το κοντοσουβλι. Όποιο κι αν επιλέξετε, χοιρινό ή κοτόπουλο ειναι απλα εξαιρετικο.\nΕδώ και χρόνια επί της οδού Βασ. Τσιτσάνη 4 (έναντι Νομαρχίας) οι… όρνιθες εις την πυράν προσφέρουν στους Τρικαλινούς το πιο καλοψημένο και λαχταριστό κοτόπουλο της πόλης κι απίστευτες άλλες γευστικές προκλήσεις και κρεατονοστιμιές για εκείνους που θέλουν γεύση και ποιότητα.\nΔοκιμάστε κι αφεθείτε στις μοναδικές γεύσεις του ψητοπωλείου. Το σίγουρο είναι ότι οι «Όρνιθες εις την Πυράν» δεν θα σας απογοητεύσουν αφού προτεραιότητα έχουν την ευχαρίστηση και την ικανοποίηση του πελάτη. Όλα τα προϊόντα έρχονται με delivery και στο χώρο σας .\nΜηχανοκίνητα οχήματα για μικρούς… επίδοξους οδηγούς στα Junior Toys\nΤρίκαλα: Εξαρθρώθηκε κύκλωμα διακίνησης ναρκωτικών-Πολλές συλλήψεις\nΗ υπέροχη βάφτιση της μικρής Μαρίας στο εξωκκλήσι του Αγίου Γεωργίου στο Ριζαριό\nΙ.Χ. τυλίχτηκε στις φλόγες στο Δέλτα Λαρίσης\nΔιαγωνισμός Κοινωνικής Επιχειρηματικότητας από το ΑΚΕΘ\nΈτοιμο το αθλητικό πάρκο στο Γενέσι


NLP Life Coaching Course - Αυτοεκτίμηση & Επιτυχία blog - NLP Life Coaching\nΑνακάλυψε Πώς θα Κάνεις Πραγματικότητα Αυτό που Θέλεις & Αξίζεις, Κατανοώντας τη Γλώσσα του Υποσυνείδητου Νου!\nOnline NLP Life Coaching Course\nHRC | Holistic Result Coaching ®\nΕάν μετά από #2 μήνες ακολουθώντας αυτό το πρόγραμμα δεν έχεις παρατηρήσει καμία διαφορά στη ζωή σου τότε θα σε αναλάβω προσωπικά!\nΕάν θέλεις να αλλάξεις τη ζωή σου.. Εάν θέλεις να πετύχεις.. Εάν θέλεις να ξεχωρίσεις δεν υπάρχει καμία περίπτωση μαζί μου να μην το κάνεις!\nΣτο εγγυώμαι αυτό! Όχι στα λόγια.. Αλλά στις πράξεις!\nΞεκίνα τώρα αυτό το μαγικό ταξίδι κάνοντας κλικ σε ένα από τα κουμπιά από κάτω της επιλογής σου!\nNα Πετύχω!Τιμή 400€\nΠώς να Δημιουργήσεις τη Ζωή που Θέλεις και Αξίζεις Ξεπερνώντας τα Υποσυνείδητα Μπλοκαρίσματα!Δωρεάν Εκπαίδευση\nΕπίτρεψε μου να μοιραστώ μαζί σου μερικές από τις εκατοντάδες εμπειρίες ανθρώπων που παρακολούθησαν αυτό το NLP Life Coaching Course!\nΓιατί να πάρεις μέρος στο NLP Life Coaching Course ΣΗΜΕΡΑ!\nΤο NLP Life Coaching Course θα σου Δώσει τις Γνώσεις, τις Τεχνικές και την Υποστήριξη που Χρειάζεσαι για να Πετύχεις τους Στόχους Σου, να Κάνεις αυτό που Θέλεις και να Ζήσεις μια Εξαιρετική Ζωή.\nΗ Δύναμη του NLP Life Coaching Course θα σε Κάνει Ισχυρό!\nΤο NLP Life Coaching Course θα σε βοηθήσει να πετύχεις τους στόχους σου, όποιοι και αν είναι αυτοί γιατί η επιτυχία δεν εξαρτάται από το πόσο προσπαθείς πόσο καλός είσαι σε αυτό που κάνεις ή θέλεις να πετύχεις!\nΠέτυχε τους Στόχους στους Πιο Σημαντικούς Τομείς της Ζωής σου!\nΔιάρκεια Προγράμματος - 12 μήνες\nΠώς λειτουργεί αυτό το NLP Life Coaching Course;\nΧαρακτηριστικά του NLP Life Coaching Course\nΘα μπορείς να την κατεβάσεις στον υπολογιστή σου, στο κινητό σου, στο usb σου, στο tablet σου ή i-pad ώστε να αξιοποιείς κάθε στιγμή της ζωή σου για να έχεις γρήγορα και άμεσα αποτελέσματα χωρίς να χρειαστεί να θυσιάσεις κάτι από τη ζωή σου για να πετύχεις τους στόχους που θέλεις\nΟι γνώμες των μαθητών του NLP Life Coaching Course\nΔες Τι Λένε Κάποιοι Από Αυτούς Που έχουν Γνωρίσει Την Μέθοδό Holistic Result Coaching ® που έχω Δημιουργήσει και Εσύ θα Μπορέσεις να Μάθεις τα Μυστικά της σε αυτό το NLP Life Coaching Course.\nΔεν χρειάζεται να βασιστείς μόνο στο λόγο μου. Δες τι λένε αυτοί που έχουν παρακολουθήσει τη μέθοδο μου!\nΠερισσότερα Σχόλια για το πως Βοήθησε Ανθρώπους αυτό το NLP Life Coaching Course\nΤι άλλο θα Λάβεις σε αυτό το Life Coaching Course;\nΔΩΡΑ ΑΞΙΑΣ 1,180€!\nΕάν δεν είναι ΣΗΜΗΕΡΑ η πιο κατάλληλη στιγμή... Εάν δεν είναι ΤΩΡΑ η πιο κατάλληλη στιγμή για να κάνεις τη ζωή σου Καλύτερη, Πότε Νομίζεις ότι θα Είναι;\nΠώς να δημιουργήσεις μια σχέση πάθους, αξίας 80€\nΣε αυτό το Online NLP Life Coaching Course, ζήσε τη ζωή που πάντα ονειρευόσουν, θα μάθεις τι πρέπει ακριβώς να κάνεις έτσι ώστε να αφαιρέσεις εντάσεις, τσακωμούς και τη μιζέρια από τη σχέση σου ώστε να απολαύσεις την πιο ισχυρή σχέση που θα μπορούσες να δημιουργήσεις με έναν άνθρωπο σε αυτή τη ζωή.\nΠώς να γίνεις ο καλύτερος γονιός τους παιδιού σου, αξίας 80€\nΣε αυτό το webinar θα μάθεις πώς να χτίσεις τη σχέση με τα παιδιά σου και αλλάζοντας εσύ να επηρεάσεις τα παιδιά σου ώστε να νιώθουν την ασφάλεια και τη δύναμη που χρειάζονται ώστε να δημιουργήσουν μια χαρούμενη και πετυχημένη ζωή. Πραγματικά, μπορείς να φανταστείς τι μπορεί να σημαίνει για έναν γονέα αυτό;\nΠώς να ζήσεις μια ευτυχισμένη ζωή χωρίς άγχος, αξίας 80€\nΠρόσβαση στη VIP ομάδα & μακροχρόνια υποστήριξη, αξίας 300€\nΠρουποθέσεις για μια ευτυχισμένη & πετυχημένη ζωή, αξίας 150€\nΕπαναπρογραμματισμός Εγκεφάλου, αξίας 90€\nΠόσο όμορφο ακούγεται;\nΗ δύναμη της κβαντικής και πως μπορεί σε βοηθήσει να πετύχεις, αξίας 160€\nΠοια είναι και πώς να αποκτήσεις τη νοοτροπία του νικητή (Αξίας 80€)\nΠώς να αναπτύξεις την οικονομική σου νοημοσύνη (Αξίας 80€)\nΠώς να αυξήσεις το εισόδημά σου (Αξίας 80€)\nΓιατί Αγαπούν οι Συμμετέχοντες το NLP Life Coaching Course;\nΗ αξία του προγραμμάτος είναι 400€ με ΔΩΡΑ αξίας 1,180€! Απλά Τέλειο!\nΜπορείς να αποκτήσεις αυτό το πρόγραμμα που μεταμορφώνει τις ζωές των ανθρώπων και τα ΔΩΡΑ του μόνο με 400€.\nΜπορείς να αποκτήσεις αυτό το πρόγραμμα και τα ΔΩΡΑ του με 500€ σε #2 δόσεις των 250€ εάν επιλέξεις αυτόν τον τρόπο.\nΥποστηρίζουμε τo Μake-A-Wish (Κάνε-Μια-Ευχή Ελλάδος) που πραγματοποιεί τις πιο βαθιές επιθυμίες παιδιών με σοβαρές και απειλητικές ασθένειες, ενισχύοντας τον αγώνα τους για ζωή, με Χαρά, Δύναμη και Ελπίδα!


Πρώτη καταχώρηση: Τετάρτη, 7 Ιουλίου 2021, 20:03\nΗ Ineos Automotive στις αρχές του 2021 μάς είχε παρουσιάσει τα πρώτα σχέδια του σκληροτράχηλου Τα καθίσματα είναι της Recaro, ενώ όλο το εσωτερικό έχει αδιάβροχη επένδυση.Grenadier της. Το 4x4 έχει σχεδιαστεί από λευκό χαρτί και βασικός του στόχος είναι να μπορεί να κινηθεί στις πιο ακραίες διαδρομές και στις πιο ακραίες συνθήκες.\nΠρόσφατα η Ineos μάς παρουσίασε την τελική μορφή από το εσωτερικό του Grenadier, το οποίο περιλαμβάνει πολλούς, μα πάρα πολλούς διακόπτες. Εκείνο που δεσπόζει είναι τα μεγάλα ποτενσιόμετρα τα οποία προέρχονται από βαριά οχήματα ή οχήματα στρατιωτικού τύπου, κάτι που παραδέχεται και ο σχεδιαστής του εσωτερικού Toby Ecuyer.\nΚινητήρες και ηλεκτρονικά συστήματα της BMW\nΕκείνο που προέχει είναι η ευκολία χειρισμού, κάτι που αντιλαμβάνεσαι όταν προσέξεις πως κάθε διακόπτηςΤον Ιούλιο του 2022 αναμένεται να είναι έτοιμο το Grenadier στην τιμή των 52.500€. έχει γραμμένη τη λειτουργία του και δεν έχει κάποιο σχέδιο. Το Grenadier θα βγαίνει σε δύο εκδόσεις, μία με πέντε θέσεις και μία με δύο θέσεις, όπου το πίσω μέρος θα χρησιμοποιείται για φόρτωση. Μάλιστα στο πίσω μέρος χωράει αυτούσια μια παλέτα ευρωπαϊκών προδιαγραφών.\nΟ κινητήρας, ο οποίος θα κινεί το Grenadier, είναι της BMW (3.0 V6) και μάλιστα θα υπάρχει διαθεσιμότητα τόσο σε diesel (248 ίππους) όσο και σε βενζίνη (285 ίππους). Στην οροφή, στον προαιρετικό εξοπλισμό θα υπάρχουν ηλιακά πάνελ που θα συλλέγουν ενέργεια και θα μπορούν να δώσουν ισχύ 2.000W σε οτιδήποτε θέλεις να χρησιμοποιήσεις. Η Grenadier έχει επίσης δανειστεί από την BMW και το infotainment σύστημα των 12,3 ιντσών με όλο το λογισμικό από τη γερμανική φίρμα, ενώ είναι ικανό να συνδεθεί με Apple CarPlay ή Android Auto.\nΤελευταία ενημέρωση: Τετάρτη, 7 Ιουλίου 2021, 20:03